
转讜住驻讜转





	诇注讜诇诐 讬诪诪讗 讛讜讗. 讜讗诐 转讗诪专 诇讬转谞讬 砖转讬 驻注诪讬诐 拽讜讚诐 讛谞抓 讛讞诪讛 讜讛讜讬 专讘讜转讗 讟驻讬 讚讗驻讬诇讜 拽讜讚诐 讛谞抓 讛讜讬 讝诪谉 讚拽专讬讗转 砖诪注 砖诇 砖讞专讬转. 讜讬''诇 讻讚驻专讬砖谞讗 讚讛讗讬 讬诪诪讗 诇注谞讬谉 砖讗专 诪爪讜转. 讗讘诇 诇注谞讬谉 拽''砖 讛讜讗讬诇 讜讗讬讻讗 讗讬谞砖讬 讚讙谞讜 诇讗讜 讝诪谉 拽讬诪讛 讛讜讗. 讜转讬诪讗 讚拽砖讬讗 讚专讘讬 注拽讬讘讗 讗讚专' 注拽讬讘讗 讚讛讻讗 拽讗诪专 讗讞专 讛谞抓 讜诇拽诪谉 (注诪讜讚 讘) 拽讗诪专 诪砖讬讻讬专 讘讬谉 讞诪讜专 诇注专讜讚 讚讛讬讬谞讜 讗驻讬诇讜 拽讜讚诐. 讜讬''诇 讚转专讬 转谞讗讬 讗诇讬讘讗 讚专讘讬 注拽讬讘讗. 讗讬 谞诪讬 讬砖 诇讜诪专 讬诪诪讗 讛讜讗 讗驻讬诇讜 讙讘讬 拽专讬转 砖诪注 讚讛讗 讝诪谉 拽讬诪讛 讛讜讗 讜讛讗 讚诇讗 谞拽讟 讘' 驻注诪讬诐 拽讜讚诐 讛谞抓 诪砖讜诐 讚讘注讬 诇讗砖诪讜注讬谞谉 砖讗讬谞讜 讬讜爪讗 讘砖诇 诇讬诇讛 讗讞专 讛谞抓: 讜讘诇讘讚 砖诇讗 讬讗诪专 讛砖讻讬讘谞讜. 驻讬专砖 讘拽讜谞讟专住 讗诪讬诇转讗 讚专''砖 讘谉 讬讜讞讬 讚拽讜专讗 拽讜讚诐 砖讬注诇讛 注诪讜讚 讛砖讞专 拽讗讬. 讜谞专讗讛 诇讬 讚讗讝 讜讚讗讬 讝诪谉 砖讻讬讘讛 讛讜讗 讜诪爪讬 诇诪讬诪专 讛砖讻讬讘谞讜. 讜注讜讚 讚讛讜讛 诇讬讛 诇诪讬诪专 讗诪讗讬 讚住诇讬拽 诪讬谞讬讛. 讜驻讬' 讛砖专 诪拽讜爪讬 讚拽讗讬 讗拽讜讚诐 讛谞抓 讚住诇讬拽 诪讬谞讬讛 讜诇讻讱 拽讗诪专 讚诇讗 诪爪讬 诇诪讬诪专 讛砖讻讬讘谞讜 讚诇讗讜 讝诪谉 砖讻讬讘讛 讛讜讗 讻讬讜谉 砖注诇讛 讻讘专 注诪讜讚 讛砖讞专 讗驻讬诇讜 拽讜讚诐 讛谞抓: 专' 讗诇注讝专 讘谉 注讝专讬讛 讗讜诪专 谞讗诪专 讻讗谉 讘诇讬诇讛 讛讝讛 讜讻讜'. 讜讗''转 讛讬讻讬 诪爪讬 诇诪讬诪专 专讘讬 讗诇注讝专 讘谉 注讝专讬讛 注讚 讞爪讜转 讜讛讻转讬讘 诇讗 转讜转讬专讜 诪诪谞讜 注讚 讘拽专 (砖诪讜转 讬讘) 讚诪砖诪注 注讚 讘拽专 诪讬讛讗 诪爪讬 诇讗讻诇讜. 讜讬砖 诇讜诪专 讚诪爪讬 诇诪讬诪专 讚讛讻讬 拽讗诪专 诇讗 转注砖讜 讚讘专 砖讬讘讗 诇讬讚讬 谞讜转专 注讚 讛讘拽专. 砖讗诐 诇讗 讬讛讗 谞讗讻诇 注讚 讞爪讜转 诇讗 转讜讻诇 诇讗讜讻诇讜 讜诇讗 诇砖讜专驻讜 讘诇讬诇讛 讻讚拽讗 讗诪专讬谞谉 讘讬讜诐 讗转讛 砖讜专驻讜 讜讗讬 讗转讛 砖讜专驻讜 讘诇讬诇讛 讜讗诐 讻谉 讬砖讗专 注讚 讛讘拽专:





专砖讘"讗

讗诪专 专讘讬 讝讬专讗 讜讘诇讘讚 砖诇讗 讬讗诪专 讛砖讻讬讘谞讜. 驻讬专砖 讛专讘 专讘讬 讬爪讞拽 讘谉 讙讬讗转 讝"诇: 诇讗 砖诇讗 讬讗诪专 讻诇 讗讜转讛 讘专讻讛 讻诇诇, 讚讛讗 讘注讬谞谉 砖转讬诐 诇讗讞专讬讛, 讗诇讗 砖诇讗 讬讗诪专 讗讜转谉  讛诪诇讜转 诪驻谞讬 砖讗讬谞讜 讝诪谉 砖讻讬讘讛, 讗诇讗 诪转讞讬诇 讛讘专讻讛 转拽谞谞讜 讘注爪讛 讟讜讘讛 诪诇驻谞讬讱, 讜讛讗 讚讗诪专 专讘讬 讝讬专讗 讗驻砖专 诇讜诪专 讚诇讗讜 讚讜拽讗 讘拽讜专讗 拽讜讚诐 讛谞抓 讛讞诪讛 诪诪砖 拽讗诪专, 讗诇讗 讻诇 砖拽讜专讗 诇讗讞专 砖讬注诇讛 注诪讜讚 讛砖讞专 讚讻讬讜谉 讚拽讬诪讬 讗讬谞砖讬 转讜 诇讬讻讗 诇诪讬诪专 讛砖讻讬讘谞讜, 讜讗驻砖专 诇讜诪专 讚讻诇 讝诪谉 讚专讜讘讗 讙谞讜 讗诪专讬谞谉, 讜讛专讗砖讜谉 谞专讗讛 注讬拽专.



讜讘谞讬 专讘谉 讙诪诇讬讗诇 注讚 讛砖转讗 诇讗 砖诪注讬谉 诇讛讜谉 讜讻讜'. 讗诪专 诇讛讜 专讘谞谉 讻讜讜转讬 住讘讬专讗 诇讛讜, 讜讛讗 讚拽讗诪专讬 注讚 讞爪讜转 讻讚讬 诇讛专讞讬拽 讗转 讛讗讚诐 诪谉 讛注讘讬专讛. 谞专讗讛 诇讬 诪讻讗谉 讚讛讗 讚讗讜专讬 诇讛讜 专讘谉 讙诪诇讬讗诇, 讗驻讬诇讜 专讘谞谉 诪讜讚讜 讘讛, 讚诇讗 驻诇讬讙讬 讗诇讗 讘诇讻转讞讬诇讛, 砖讗讬诇讜 谞讞诇拽讜 注诇讬讜 讘讛讗 诪"诪, 讗讬谞讛讜 诇讗 讛讜讜 注讘讚讬 讻讬讞讬讚讗讛, 讜讻讬讜谉 讚讗讬驻住拽讗 讛诇讻转讗 讻专讘谉 讙诪诇讬讗诇 讗诇诪讗 讗驻讬诇讜 诇讻转讞讬诇讛 讬讻讜诇 诇讛转注讻讘 诪诇拽专讜转 注讚 砖注讛 讛住诪讜讻讛 诇注诇讬讬转 讛砖讞专, 讜讗驻讬诇讜 诇专讘谞谉 谞诪讬 诇讗讞专 讞爪讜转 讛讜讗 讚讗讬谞讜 讬讻讜诇 诇讛转注讻讘 诪讚注转, 讗讘诇 讗诐 专爪讛 诇讛转注讻讘 诇拽专讜转 讜诇砖谞讜转 讜诇讛转注住拽 讘诪诇讗讻转讜 注讚 讞爪讜转 专砖讗讬. 讜讛讗 讚转谞讬讗 诇注讬诇 (讘专讻讜转 讚, 讘) 讞讻诪讬诐 注砖讜 住讬讬讙 诇讚讘专讬讛诐, 砖诇讗 讬讛讗 讗讚诐 讘讗 诪谉 讛砖讚讛 讘注专讘 讜讗讜诪专 讗诇讱 诇讘讬转讬 讗讜讻诇 拽讬诪注讗 讜讗讬砖谉 拽讬诪注讗 讜讗讞专 讻讱 讗转驻诇诇 讜讻讜', 讗诇讗 讛讜诇讱 诇讘讬转 讛讻谞住转 讗诐 专讙讬诇 诇拽专讜转 拽讜专讗 诇砖谞讜转 砖讜谞讛 讜拽讜专讗 拽专讬讗转 砖诪注 讜诪转驻诇诇. 讚讜拽讗 讗讜讻诇 讜讬砖谉 拽讗诪专 讚诇讗, 讻讚讬 砖诇讗 讬讘讗 诇讬讚讬 驻砖讬注讛 讜讗驻讬诇讜 专"讙 诪讜讚讛 讘讚讘专 讝讛 诪驻谞讬 砖讛谉 讚讘专讬诐 砖诪讘讬讗讬谉 诇讬讚讬 驻砖讬注讛, 讜讻讬讜谉 砖谞讻谞住 讗讚诐 讘转讜讱 讝诪谉 讞讜讘转讜 讗讬谞讜 专砖讗讬 诇讗讻讜诇 讜诇讬砖谉 注讚 砖讬拽专讗 讜讬转驻诇诇, 讜诇讗 注讜讚 讗诇讗 讗驻讬' 讛转讞讬诇 诪驻住讬拽 诇拽"砖 讚讗讜专讬讬转讗 讻讚诪砖诪注 讛转诐 讘驻"拽 讚砖讘转 (讟, 讘) 讜讛"讛 诇讻诇 讛砖谞讜讬讬谉 砖诐 讘砖讘转, 讻讻谞讬住讛 诇诪专讞抓 讜讬砖讬讘讛 诇驻谞讬 讛址住指驻专 讛讗 诇砖讗专 讚讘专讬诐 诇讗, 砖诇讗 诪爪讬谞讜 砖讞讬讬讘讜 讘砖讜诐 诪拽讜诐 诇讛转驻诇诇 转驻诇转 讛注专讘 诪砖注讛 砖谞讻谞住 讘转讜讱 讝诪谞讜 讗诇讗 砖诇讗 讬转讞讬诇 讘诪诇讗讻讜转 讛诪讘讬讗讜转 诇讬讚讬 驻砖讬注讛 讜讛讜讗 讛讚讬谉 讻讗谉.
讜讻讱 谞专讗讛 诇讬 诪诪讛 砖讗诪专讜 讘讬专讜砖诇诪讬 (砖诐) 讚讙专住讬谞谉 讛转诐: 专讘讬 讬讜住讬 诪驻拽讚 诇讞讘专讬讗 讗讬 讘注讬转讜谉 诪转注住拽讗 讘讗讜专讬讬转讗 转讛讜讜谉 拽专讬讬谉 砖诪注 拽讜讚诐 诇讞爪讜转 讜诪转注住拽讬谉, 诪诇转讗 讗诪专讛 砖讛诇讻讛 讻讞讻诪讬诐, 讗诇诪讗 讗驻讬诇讜 诇讞讻诪讬诐 讗讬谞讜 爪专讬讱 诇拽专讜转 诪砖讛注专讬讘 讗诇讗 拽讜讚诐 诇讞爪讜转, 讜诪讞爪讜转 注讚 注诇讜转 讛砖讞专 诇专"讙 讻注讚 讞爪讜转 诇专讘谞谉, 讜讻讬 讛讬讻讬 讚诇专讘谞谉 讬讻讜诇 诇讛转注讻讘 注讚 讞爪讜转, 讬讻讜诇 诇讛转注讻讘 注讚 砖讬注诇讛 注诪讜讚 讛砖讞专 诇专"讙. 讜注讜讚 讚诪讬讛讗 讚讬专讜砖诇诪讬 讙讜驻讛 砖诪注讬谞谉 诇讛 讚讗讬 讗讬转讗 讚诇专"讙 讗讬谞讜 专砖讗讬 诪讞爪讜转 讜诇讛诇谉, 诪讗讬 拽讗诪专 讝讗转 讗讜诪专转 讛诇讻讛 讻讞讻诪讬诐 讚讬诇诪讗         讻专"讙 讜讘讛讗 讻讜"注 诪讜讚讜 砖爪专讬讱 诇拽专讜转 诇讻转讞讬诇讛 拽讜讚诐 讞爪讜转, 讻谞"诇. 讗诇讗 砖诇讗 讻转讘 讻谉 讛专讘 讗诇驻住讬 讝"诇 讜砖讗专 讛讙讚讜诇讬诐 讝"诇, 讜谞专讗讛 诪讚讘专讬讛诐 砖讻讬讜谉 砖谞讻谞住 讘转讜讱 讝诪谞讜 讗讬谞讜 专砖讗讬 诇讛转注讻讘 讗诇讗 爪专讬讱 诇拽专讜转, 讻驻砖讟讛 讚讛讛讬讗 讘专讬讬转讗 讚讗讚诐 讘讗 诪谉 讛砖讚讛 讘注专讘 讜讻讜'. 讜诪讛 砖谞专讗讛 诇讬 讻转讘转讬.
讜诪讻诇 诪拽讜诐 诇诪讛 砖讻转讘转讬 讜讻诇 砖讻谉 诇讚注转 讛专讗砖讜谞讬诐 讝"诇, 讛讗 讚讗诪专讬谞谉 讘讙诪专讗 (讚, 讗) 讞讻诪讬诐 讻诪讗谉 住讘讬专讗 诇讛讜 讜讻讜' 诇注讜诇诐 专讘谞谉 讻专讘谉 讙诪诇讬讗诇 住讘讬专讗 诇讛讜 讜讛讗 讚拽转谞讬 注讚 讞爪讜转 讻讚讬 诇讛专讞讬拽 讗转 讛讗讚诐 诪谉 讛注讘讬专讛 讻讚转谞讬讗 讞讻诪讬诐 注砖讜 住讬讬讙 诇讚讘专讬讛诐, 讜讻诪讜 砖注砖讜 住讬讬讙 讝讛 讻讱 注砖讜 住讬讬讙 诪讞爪讜转 讜诇诪讟讛, 砖讗诐 讗转讛 诪转讬专 诇讜 驻注诪讬诐 砖讛讜讗 讞讜砖讘 砖诇讗 注诇讛 注诪讜讚 讛砖讞专 讜注诇讛, 讜专讘谉 讙诪诇讬讗诇 讗注"驻 砖讛讜讗 注讜砖讛 住讬讬讙 讘讗讜讻诇 讜讬讜砖谉, 讗讬谞讜 注讜砖讛 住讬讬讙 诇讗讞专 讞爪讜转 砖讗讬谞讜 诪爪讜讬, 讻谞"诇.



讜专诪讬谞讛讜 讛诇诇 砖讘诇讬诇讬 驻住讞讬诐 讜讗讻讬诇转 驻住讞讬诐 讜拽专讬讗转 砖诪注 注专讘讬转 诪爪讜转谉 注讚 砖讬注诇讛 注诪讜讚 讛砖讞专. 讜讗讜拽讬诪谞讗 诇诪转谞讬转讬谉 讻专讘讬 讗诇注讝专 讘谉 注讝专讬讛. 讜诪讚诇讗 拽转谞讬 讘讘专讬讬转讗 讜诇诪讛 讗诪专讜 讞讻诪讬诐 注讚 讞爪讜转 讻讚讬 诇讛专讞讬拽 讗转 讛讗讚诐 诪谉 讛注讘讬专讛 讻诪讜 砖砖谞讬谞讜 讘诪砖谞转讬谞讜, 诪砖诪注 讚讛讗 讘专讬讬转讗 讗驻讬诇讜 诪讚专讘谞谉 拽讗诪专, 讜诪讚讗讜拽讬诪谞讗 讘驻诇讜讙转讗 讚专讘讬 讗诇注讝专 讘谉 注讝专讬讛 讜专讘讬 注拽讬讘讗 诪砖诪注 讚诇专讘讬 注拽讬讘讗 讚讗讻讬诇转 驻住讞讬诐 讗驻讬诇讜 诪讚专讘谞谉 注讚 砖讬注诇讛 注诪讜讚 讛砖讞专.
讜拽砖讬讗 诇讬 讚讗诐 讻谉 讘讝讘讞讬诐 讘驻专拽 讗讬讝讛讜 诪拽讜诪谉 (讝讘讞讬诐 谞讝, 讘) 讚转谞谉 讛驻住讞 讗讬谞讜 谞讗讻诇 讗诇讗 讘诇讬诇讛 [讜讗讬谞讜 谞讗讻诇 讗诇讗 注讚 讞爪讜转], 讜讗讜拽讬诪谞讗 讗驻讬诇讜 诪讚讗讜专讬讬转讗, 讜专讘讬 讗诇注讝专 讘谉 注讝专讬讛 讛讬讗. 讜讗拽砖讬谞谉 讜讚诇诪讗 诪讚专讘谞谉 讛讬讗, 讻诇讜诪专 讜讗驻讬诇讜 诇专讘讬 注拽讬讘讗 讚讗诪专 讚诪讚讗讜专讬讬转讗 谞讗讻诇 注讚 砖讬注诇讛 注诪讜讚 讛砖讞专 诪讜讚讛 讛讜讗 讚诪讚专讘谞谉 诪讬讛讗 讗讬谞讜 谞讗讻诇 讗诇讗 注讚 讞爪讜转 讻讚讬 诇讛专讞讬拽 讗转 讛讗讚诐 诪谉 讛注讘讬专讛. 讜讚讞讬谞谉 讗诐 讻谉 诪讗讬 讗诇讗 注讚 讞爪讜转, 讗诇诪讗 讗驻讬诇讜 诇专讘讬 注拽讬讘讗 讗讬谞讜 谞讗讻诇 讗诇讗 注讚 讞爪讜转 诪讚专讘谞谉 诪讬讛讗. 讜注讜讚 拽砖讬讗 诇讬 注诇讛, 讚讗诐 讻谉 讛讗讬 讘专讬讬转讗 讻诪讗谉 转专诪讬讬讛. 讜讬砖 诇讬 诇讜诪专 讚讛讜讗 讛讚讬谉 讚讛讜讛 诇讬讛 诇转专讜爪讬 讛转诐 讚诇专' 注拽讬讘讗 讗驻讬诇讜 诪讚专讘谞谉 谞讗讻诇 注讚 砖讬注诇讛 注诪讜讚 讛砖讞专, 讚讗讬 诇讗 讛讗 讘专讬讬转讗 讻诪讗谉 转专诪讬讬讛, 讗诇讗 讚注讚讬驻讗 诪讬谞讛 转专讬抓 诇讛 讛转诐 讚讗驻讬诇讜 诇诪讗讬 讚拽讗 住诇拽讗 讚注转讱 讚诪拽砖讛 讚专讘讬 注拽讬讘讗 讗住专 诪讚专讘谞谉, 讛转诐 讗讬 讗驻砖专 诇讛注诪讬讚 讗诇讗 讻专' 讗诇注讝专 讘谉 注讝专讬讛.  讞讚讗 讚讚讜诪讬讗 讚讛谞讱 拽转谞讬 讻诇讜诪专 讚讜诪讬讗 讚讗讬谞讜 谞讗讻诇 讗诇讗 讘诇讬诇讛 讜讗讬谞讜 谞讗讻诇 讗诇讗 诇诪谞讜讬讜 讚讻诇 讛谞讬 讚讗讜专讬讬转讗 谞讬谞讛讜, 讜讗讬 谞诪讬 诪砖讜诐 讚拽转谞讬 讗讬谞讜 谞讗讻诇 讗诇讗 注讚 讞爪讜转 讜诇讗 拽转谞讬 谞讗讻诇 注讚 讞爪讜转 讻讚讗讬转讗 讛转诐 (讝讘讞讬诐 砖诐). [注讜讚 讬砖 诇讜诪专 讚讘专讬讬转讗 讚拽转谞讬 诪爪讜转讛 注讚 砖讬注诇讛 注诪讜讚 讛砖讞专 诪讚讗讜专讬讬转讗 拽讗诪专, 讗讘诇 诪讚专讘谞谉 讗驻讬诇讜 诇转谞讗 讚讘专讬讬转讗 讗讬谞讜 谞讗讻诇 讗诇讗 注讚 讞爪讜转, 讜讛诇讻讱 讗驻讬诇讜 诇专"注 讗讬谉 讗讻讬诇转 驻住讞讬诐 诪讚专讘谞谉 讗诇讗 注讚 讞爪讜转.
讜转讚注 诇讱 讚讗讬 讘专讬讬转讗 讚讜拽讗 拽转谞讬 讚讗驻讬诇讜 诪讚专讘谞谉 诪爪讜转讛 注讚 砖讬注诇讛 注诪讜讚 讛砖讞专, 讗诐 讻谉 诪讗讬 拽讗 诪拽砖讛 诇讬转谞讬 讘诪砖谞转讬谞讜 讗讻讬诇转 驻住讞讬诐, 讜讛讗 讗讬 讗驻砖专 诇诪讬转谞讬 讗讻讬诇转 驻住讞讬诐 讘讛讚讬 讗讻讬诇转 拽讚砖讬诐 拽诇讬诐 讚诪砖谞转讬谞讜, 讚讗讬诇讜 拽讚砖讬诐 拽诇讬诐 讚诪砖谞转讬谞讜 诪讚讗讜专讬讬转讗 注讚 砖讬注诇讛 注诪讜讚 讛砖讞专 讜诪讚专讘谞谉 注讚 讞爪讜转, 讜讗讬诇讜 讗讻讬诇转 驻住讞讬诐 注讚 注诪讜讚 讛砖讞专 讗驻讬诇讜 诪讚专讘谞谉. 讜注讜讚 讚讗诐 讻谉 诪转谞讬转讬谉 讚诇讗 拽转谞讬 讗讻讬诇转 驻住讞讬诐 诇讻讜诇讬 注诇诪讗 讛讬讗 讚讗讬 讗驻砖专 诇注专讘讛 注诐 诪砖谞转讬谞讜 诇讗 诇诪专 讜诇讗 诇诪专, 讚讗讬诇讜 诇专讘讬 讗诇注讝专 讘谉 注讝专讬讛 拽讚砖讬诐 拽诇讬诐 诪讚讗讜专讬讬转讗 注讚 注诪讜讚 讛砖讞专 讗诇讗 讚注讚 讞爪讜转 讛专讞拽讛 讛讬讗, 讜讗讬诇讜 讗讻讬诇转 驻住讞讬诐 讗驻讬诇讜 诪讚讗讜专讬讬转讗 讗讬谞讛 讗诇讗 注讚 讞爪讜转, 讜诇专讘讬 注拽讬讘讗 谞诪讬 讗讬谞讛 讻诪砖谞转讬谞讜, 讚讗讬诇讜 拽讚砖讬诐 拽诇讬诐 讚诪砖谞转讬谞讜 讗讬谞谉 谞讗讻诇讬谉 诪讚专讘谞谉 诪讬讛讗 讗诇讗 注讚 讞爪讜转, 讜讗讬诇讜 驻住讞讬诐 讗驻讬诇讜 诪讚专讘谞谉 注讚 砖讬注诇讛 注诪讜讚 讛砖讞专, 讜讗诐 讻谉 诪讗讬 拽讗诪专 讛讗 专讗讘"注 讛讗 专讘讬 注拽讬讘讗, 讚诪砖诪注 讚诪转谞讬转讬谉 专讘讬 讗诇注讝专 讘谉 注讝专讬讛 讜讘专讬讬转讗 专讘讬 注拽讬讘讗, 讗讚专讘讗 诪转谞讬转讬谉 讻讻讜诇讬 注诇诪讗 讜诇讗 讛讬讛 诇讜 诇讜诪专 讗诇讗 讘专讬讬转讗 诪谞讬 专讘讬 注拽讬讘讗 讛讬讗.
讜讗"转 讜讛讗 讛拽讟专 讞诇讘讬诐 注讚 砖讬注诇讛 注诪讜讚 讛砖讞专 讚拽转谞讬 讘诪砖谞转讬谞讜 讚讜拽讗 砖诇讗 注砖讜 讘讛谉 专讘谞谉 讛专讞拽讛, 讜讗诐 讻谉 讗驻讬' 诇讻砖转诪爪讗 诇讜诪专 讚讘专讬讬转讗 讚讗讻讬诇转 驻住讞讬诐 讚讜拽讗 注讚 砖讬注诇讛 注诪讜讚 讛砖讞专 讜讗驻讬诇讜 讚专讘谞谉, 诇讬注专讘讛 讘讛讚讬 讛拽讟专 讞诇讘讬诐 讜诪讬谞讛 拽讗 诪拽砖讛. 诇讗 讛讬讗, 讚讗讬诇讜 砖谞讗讛 讘诪砖谞转讬谞讜 诇讗 注诐 讛拽讟专 讞诇讘讬诐 讚诇讗 诪讬谞讛 拽讗 诪注专讘 诇讛 讗诇讗 讘讛讚讬 讗讻讬诇转 拽讚砖讬诐 讚讘转 诪讬谞讛, 讜诪注转讛 讛讛讬讗 讚讗讬讝讛讜 诪拽讜诪谉 讗转讬讗 砖驻讬专, 讜讝讛 谞"诇 讬讜转专 谞讻讜谉. 讜讞讜讝专 讗谞讬 讘讬, 讚讜讚讗讬 诪讚诇讗 转谞讗 诇讬讛 讙讘讬 讛拽讟专 讞诇讘讬诐 讚诪爪讜转谉 讻诇 讛诇讬诇讛 拽讗 驻专讬讱, 讜讛专讗砖讜谉 谞专讗讛 诇讬 注讬拽专].
讜讻讬讜谉 讚住转诐 转谞讗 讛讻讗 讜讘讝讘讞讬诐 讻专讘讬 讗诇注讝专 讘谉 注讝专讬讛, 诪砖诪注 讚讛诇讻转讗 讻讜讜转讬讛, 讜讗注"讙 讚住转诐 转谞讗 住转诪讗 讻专"注 讘驻专拽 讛拽讜专讗 讗转 讛诪讙讬诇讛 (诪讙讬诇讛 讻, 讘), 讛讻讗 讞讚讗 住转诪讗 讜讛转诐 转专转讬         讜诪讬讛讜 讘驻专拽 诪爪讜转 讞诇讬爪讛 (讬讘诪讜转 拽讗, 讘) 讗诪专讬谞谉 诪讛 诇讬 讞讚讗 住转诪讗 诪讛 诇讬 转专讬 住转诪讬, 讜讗讬 诇讗 讗诇讬诪讬 转专讬 诪讞讚讗 诪住驻拽讗 诇谉 讗讬 讝讛 住转诪讗 讘转专讬讬转讗 讜讛诇讻讱 讗讝诇讬谞谉 诇讞讜诪专讗 讻专讗讘"注.
讜谞驻拽讗 诪讬谞讛 诇讚讬讚谉 诇讗讻讬诇转 诪爪讛 诇讗讞专 讞爪讜转, 讜讻讚讗诪专讬谞谉 讘驻专拽 注专讘讬 驻住讞讬诐 (驻住讞讬诐 拽讻, 讘) 讗讻诇 诪爪讛 诇讗讞专 讞爪讜转 诇专讘讬 讗诇注讝专 讘谉 注讝专讬讛 诇讗 讬爪讗 讬讚讬 讞讜讘转讜, 讜注诇 讻谉 爪专讬讱 诇讬讝讛专 讜诇讗讻讜诇 拽讜讚诐 讞爪讜转, 讜讻谉 讘诪爪讛 砖诇 讗驻讬拽讜诪谉, 讜讗驻讬诇讜 讘拽专讬讗转 讛诇诇 讛讞诪讬专讜 讘转讜住驻讜转 砖诇讗 诇拽专讜转 诇讗讞专 讞爪讜转, 讜讗祝 注诇 驻讬 砖讗讬谞讜 讞诪讜专 讬讜转专 诪拽"砖 诇专讘谉 讙诪诇讬讗诇 讚驻住拽讬谞谉 讻讜讜转讬讛.





专讬讟讘"讗

讗诪专 专' 讗讞讗 讘专 讞谞讬谞讗 讗专讬讘"诇 讛诇' 讻专"砖 砖讗诪专 讘砖诐 专讘讬 注拽讬讘讗. 讗"专 讝讬专讗 讜讘诇讘讚 砖诇讗 讬讗诪专 讛砖讻讬讘谞讜: 讬砖 诪驻专砖讬诐 讚讻讜诇讛 讘专讻讛 讗讬谞讜 爪专讬讱 诪砖讜诐 讚讙讗讜诇讛 诪谉 讛诪讝讬拽讬谉 讛讜讗 讜讻讬讜谉 讚讬诪诪讗 讛讜讗 诇讗 爪专讬讱, 讬砖 讗讜诪专讬诐 讚讛谞讬 转专转讬 讚专' 砖诪注讜谉 诇讗 驻诇讬讙讗 讗讛讚讚讬 诪讚诇讗 专诪讬谞谉 诇讛讜 讘讙诪' 讗讛讚讚讬 讜诇讬砖谞讬 诇讬讛 讛讗 讚讬讚讬讛 讜讛讗 讚专讘讬讛 讗诇讗 讜讚讗讬 诇讗 驻诇讬讙讬 讜转专讜讬讬讛讜 讛讬诇讻转讗 谞讬谞讛讜 讚讛讗 驻住拽讬谞讗 诇讛讜 讘诇讬砖谞讗 讚讙诪' 讗讬讚讱 谞诪讬 讗注"讙 讚驻住拽讬谞讗 诇讛 讘诇讬砖谞讗 讚讗讬讻讗 讚诪转谞讬 诇讛 讛讗 讗讬讻讗 专讘讬 讝讬专讗 讚诪驻专砖 诇讛 讚诇讗 诇讬诪讗 讛砖讻讬讘谞讜 砖"诪 讚讛诇讻转讗 讛讬讗, 讜讗讬 拽砖讬讗 诇讱 讛讬讻讬 讗驻砖专 诇诪讬驻拽 讘讞讚 讝讬诪谞讗 讘拽"砖 砖诇 讬讜诐 讜砖诇 诇讬诇讛 讬砖 诇讛砖讬讘 讚讙诇讬 诇谉 拽专讗 讚诇讗 转诇讛 诪讬诇转' 讘讝诪谉 诇讬诇讛 讜讬讜诐 讗诇讗 讘砖讻讬讘讛 讜拽讬诪讛 讜讻讬讜谉 讚讛讗讬 砖注转讗 转专讜讬讬讛讜 讗讬转谞讛讜 讝诪谉 砖讻讬讘讛 讜讝诪谉 拽讬诪讛 注讜诇讛 诇讻讗谉 讜诇讻讗谉, 讜讻谉 诪爪讬谞讜 诇注谞讬谉 转驻诇讛 诇拽诪谉 讘驻诇讜讙转讗 讚专' 讬讛讜讚讛 讜专讘谞谉 讚讗诪专讬 讛转诐 讚注讘讚 讻专' 讬讛讜讚讛 注讘讚 讜注讘讚 讻专讘谞谉 注讘讚, 讜砖谞讬讛诐 诪转驻诇诇讬诐 讘砖注讛 讗讞转 讝讛 讬讜爪讗 讘砖诇 注专讘讬转 讜讝讛 讬讜爪讗 讘砖诇 诪谞讞讛. 讗诇讗 讚讗讬讻讗 诇诪讬诪专 讚讛讗 诇讗讜 专讗讬讛 讛讬讗 讚讛转诐 讘转驻诇讛 砖讛讬讗 诪讚专讘谞谉 讛拽诇讜 讘讛 讗讘诇 诪诪讛 谞驻砖讱 诪爪讬谞讜 砖注讛 讗讞转 砖注讜诇讛 诇讻讗谉 讜诇讻讗谉. 讗讘诇 讛讻讗 拽砖讬讗 讟讜讘讗 讚讛讻讗 驻住拽讬谞谉 讻讛谞讬 转专转讬 讚专' 砖诪注讜谉 讘谉 讬讜讞讗讬 讜诇注讬诇 驻住拽讬谞谉 讻专讘谉 讙诪诇讬讗诇 讜诇拽诪谉 驻住拽讬谞谉 讻讗讞专讬诐 讚讗诪专讬 讚砖注转 拽"砖 讚砖讞专讬转 诪砖讬专讗讛 讞讘专讜 讘专讞讜拽 讚' 讗诪讜转 讜讬讻讬专讛讜 讜讗讘讬讬 讗诪专 讻讜转讬拽讬谉 讚讗诪专讬 注诐 讛谞抓 讛讞诪讛 讻诇讜诪专 住诪讜讱 诇讜 讻讚讬 砖转讛讗 转驻诇讛 讘讛谞抓 讛讞诪讛 讚讝讛 讛讬讗 讝诪谞讛 讻专讗讜讬 讚讻转讬讘 讬讬专讗讜讱 注诐 砖诪砖 驻讬专讜砖 注诐 讬爪讬讗转讜 讜转讜 拽砖讬讗 讚专' 注拽讬讘讗 讗讚专' 注拽讬讘讗 讚讛讻讗 拽讗诪专 讚讝诪谉 拽"砖 诇讗讞专 讛谞抓 讛讞诪讛 讜诇拽诪谉 讗诪专 诪砖讬讻讬专 讘讬谉 讞诪讜专 诇注专讜讚. 讜讬砖 诇转专抓 讻诇 讛谞讬 砖诪注转转讗 讚专"讙 讜讗讞专讬诐 诪讬讬专讬 讘讝诪谉 讛专讗讜讬 诇拽"砖 诇讻转讞诇讛 讜专"讙 讘砖诇 诇讬诇讛 [讜讗讞专讬诐 讘砖诇 讬讜诐] 讜诇讻转讞诇讛 诪砖讬专讗讛 讗转 讞讘专讜 讘专讞讜拽 讚' 讗诪讜转 讜讬讻讬专讛讜 讜讛谞讬 讚专' 砖诪注讜谉 讘谉 讬讜讞讗讬 讘讚讬注讘讚 拽诪讬讬转讗 讘砖诇 砖讞专讬转 讘讚讬注讘讚 讚讗诐 拽专讗 诪砖注诇讛 注诪讜讚 讛砖讞专 讬爪讗, [讜转谞讬讬谞讗 讘砖诇 注专讘讬转 讘讚讬注讘讚 讚讗诐 拽专讗 拽讜讚诐 讛谞"讛 讬爪讗.] 讜讗"转 讻讬讜谉 讚专砖讘"讬 专讘讜转' 讗转讗 诇讗砖诪注讬谞谉 讗诪讗讬 诇讗 谞拽讬讟 诇讛讜 诇转专讜讬讬讛讜 诪砖注诇讛 注诪讜讚 讛砖讞专 讜讝讛 讬讜爪讗 讘砖诇 讬讜诐 讜讝讛 讘砖诇 诇讬诇讛, 讜讬"诇 讚讗讬 讗诪专 讛讻讬 讛讜"诇 转专讜讬讬讛讜 讘讚讬注讘讚 讜诇讗 讛讬讛 讗讞转 诪讛诐 讻专讗讜讬 讜诇讗 讘注讬 诇诪谞拽讟讬谞讛讜 转专讜讬讬讛讜 讘讚讬注讘讚 讜讘拽诪讬讬转讗 诪讗讬 讚讗转讗 诇讗砖诪注讬谞谉 专讘讜转' 讛讬讗 讘讚讬谞讗 砖诇 砖讞专讬转 讗讘诇 讚专' 注拽讬讘讗 讗讻转讬 拽砖讬' 讗诪讗讬 诇讗 谞拽讟 诇讛讜 转专讜讬讬讛讜 讘拽讜讚诐 讛谞抓 讛讞诪讛 讜讝讛 讬讜爪讗 讘砖诇 诇讬诇讛 讜讝讛 讘砖诇 讬讜诐 诪砖讬讻讬专 讗转 讞讘专讜 讘专讞讜拽 讚' 讗诪讜转, 讜讬砖 诇讜诪专 讚诪讛讗讬 讟注诪讗 诇讗 谞拽讟 诇讛讜 讛讻讬 诪砖讜诐 讚诇讗 讗转讬 诇讬讛 诇讬砖谞讗 砖驻讬专 讚诇讬诪讗 讗讞转 拽讜讚诐 讛谞抓 讛讞诪讛 讜讗讞转 诪砖讬讻讬专 讗转 讞讘讬专讜 讘专讞讜拽 讚' 讗诪讜转 讚诪砖诪注 转专讬 砖讬注讜专讬 讚诇讗讜 讘讞讚 讝讬诪谞讗 讜讛讗 讘讞讚 讝讬诪谞讗 讛讜讗 讜讛砖转讗 诇讗 谞讞讬转 诇砖讬注讜专讗 讚砖讞专讬转 讗诇讗 诇讗砖诪讜注讬谞谉 讚砖诇 注专讘讬转 讚讻讬讜谉 讚讛讜讗 拽讜讚诐 讛谞抓 讛讞诪讛 谞驻讬拽 讘讚讬注讘讚 讜讻讬讜谉 讚诇讗 谞讞讬转 诇砖讬注讜专讗 讚砖讞专讬转 讜讘砖讞专讬转 讗讬讻讗 讻诪讛 砖讬注讜专讬 讜诇讚讬讚讬讛 诇讗 讗转讬 诇讬讛 诇讬砖谞讗 砖驻讬专 讗专讜讜讞 诇讬讛 讝讬诪谞讗 讜谞拽讟 讗讞专 讛谞抓 讛讞诪讛 讜讗驻砖专 谞诪讬 诇诪讬诪专 讚讻讬讜谉 讚专"砖 讗"诇 诪砖诪讬讛 讚专' 注拽讬讘讗 讜讛讜讗 转谞讬 诇转专讜讬讬讛讜 谞拽讟 诇讛 讘砖讟转讗 讚讬讚讬讛 讜讛讜讗 讗讞转 拽讜讚诐 讛谞抓 讜讗讞转 诇讗讞专 讛谞抓 讻诇讬砖谞' 讚转谞讬 讘讚讬讚讬讛 讗讞转 拽讜讚诐 注诪讜讚 讛砖讞专 讜讗讞转 诇讗讞专 注诪讜讚 讛砖讞专 讜讞讚讗 转谞讗 诪砖诪讬讛 讚讬讚讬讛 讜讞讚' 诪砖诪讬讛 讚专讘讬讛 讗注"讙 讚诇讗 驻诇讬讙讬 讜专' 注拽讬讘讗 讗砖诪讜注讬谞谉 专讘讜转讗 讘砖诇 注专讘讬转 讜专讘讬 砖诪注讜谉 讗砖诪讜注讬谞谉 专讘讜转讗 讘砖诇 砖讞专讬转, 讜讗"转 讜讛讗 讗诪专讬谞谉 讛转诐 讘诪住讻转 讬讜诪讗 讛拽讜专讗 注诐 讗谞砖讬 诪砖诪专 讜注诐 讗谞砖讬 诪注诪讚 诇讗 讬爪讗 诪驻谞讬 砖讗谞砖讬 诪砖诪专 诪拽讚讬诪讬谉 讜讗谞砖讬 诪注诪讚 诪讗讞专讬谉 讜讗谞砖讬 诪砖诪专 讜讚讗讬 诇讗讞专 注诇讜转 讛砖讞专 讛讬讜 拽讜专讬谉 讜讗驻讬诇讜 讛讻讬 拽转谞讬 砖讛拽讜专讗 注诪讛诐 诇讗 讬爪讗, 讬砖 诇讜诪专 讚讛转诐 诇讗 讬爪讗 讬讚讬 讞讜讘转讜 讻专讗讜讬 拽讗诪专 讻诇讜诪专 诇讗 讬爪讗 讬讚讬 诪爪讜讛 诪谉 讛诪讜讘讞专 讚诇讻转讞诇讛 诇讬转 诇讬讛 诇诪讬拽专讬 讛讻讬, 讜讚讻讜转讛 讛讛讬讗 讚驻住讞讬诐 讻诇 诪讬 砖诇讗 讗诪专 讙' 讚讘专讬诐 讗诇讜 讘驻住讞 诇讗 讬爪讗 讬"讞 讻诇讜诪专 诇讗 讬爪讗 讬讚讬 讞讜讘转讜 讻专讗讜讬, 转讚注 砖讻讱 讛讬讗 注诇 讻专讞讬谉 砖讗讬谉 诇谞讜 诇讜诪专 砖诇讗 讛讬讜 讗谞砖讬 诪砖诪专 讬讜爪讗讬谉 诇注讜诇诐 讬讚讬 拽"砖 讚讗"讻 诇诪讛 讛讬讜 诪讘专讻讬谉 注诇 拽"砖 砖诇 讬讜诐 讘诇讬诇讛 讗诇讗 讜讚讗讬 讻讚讗诪专谉. 讜讗"转 注讜讚 讜讛讗 转谞讬讗 诇拽诪谉 讘驻' 转驻诇转 讛砖讞专 讛砖讻讬诐 诇爪讗转 诇讚专讱 诪讘讬讗讬谉 诇讜 砖讜驻专 讜转讜拽注 诇讜诇讘 讜诪谞注谞注 诪讙诇讛 讜拽讜专讗 讘讛 讜诪转驻诇诇 讜讻砖讬讙讬注 讝诪谉 拽"砖 拽讜专讗 讗诇诪讗 讗驻讬' 讘讬讜爪讗 诇讚专讱 诇讗讞专 砖讬注诇讛 注诪讜讚 讛砖讞专 讗讬谞讜 拽讜专讗 讚诪讚转谞讬 砖讜驻专 讜转讜拽注 诇讜诇讘 讜诪谞注谞注 诪讙诇讛 讜拽讜专讗 讘讛 讜讚讗讬 诇讗讞专 砖讬注诇讛 注诪讜讚 讛砖讞专 讛讜讗, 讬砖 诇讜诪专 讚诇讻转讞诇讛 讗讬谉 诇讜 诇拽专讜转 讗诇讗 讘注讜谞转讛 讜讛讗 讚诪爪诇讬 讜讗驻讬诇讜 砖诇讗 讘注讜谞转讛 诪砖讜诐 讚转驻诇讛 诪注讜诪讚 注讚讬祝 诇谉 讻讚讗讬转讗 诇拽诪谉. 讜讛讛讬讗 讚讗诪专讬谞谉 讘讬讜诪讗 驻' 讗诪专 诇讛诐 讛诪诪讜谞讛 讗祝 讛讬讗 注砖转讛 谞讘专砖转 砖诇 讝讛讘 讜讘砖注讛 砖讛讞诪讛 讝讜专讞转 谞讬爪讜爪讜转 谞转讝讬谉 诪诪谞讛 讜讬讜讚注讬谉 讻诇 讛注诐 砖讛讙讬注 讝诪谉 拽"砖 讚诪砖诪注 砖讗讬谞讜 诪转讞讬诇 注讚 讗讞专 讛谞抓 讛讞诪讛, 讬砖 诇讜诪专 讚讛转诐 住讬诪谉 讛讬讛 诇爪讘讜专 砖讗"讗 诇讛诐 诇讛转拽讘抓 讜诇讻讜讬谉 讛砖注讛 讜注砖讜 诇讛诐 住讬诪谉 诪驻讜专住诐 讚诪讬谞讻专 诇讻讜诇讬 注诇诪讗 讜讛讗 谞诪讬 讛讬讛 注讚讬祝 诇讛讜 讻讚讬 砖讬讛讗 转驻诇讛 讘注讜谞转讛 砖讛讜讗 讘讬讜诐 讜讗诇讜 讛讬讜 诪拽讚讬诪讬谉 诇拽专讜讗 拽"砖 讘注讜谞转讛 讜住讜诪讻讬谉 讙讗讜诇讛 诇转驻诇讛 讛讬讜 诪拽讚讬诪讬谉 转驻诇讛 砖诇讗 讘注讜谞转讛 诇驻讬讻讱 讛讬讜 注讜砖讬诐 讻谉 讜讗祝 讝讛 谞诪讬 讝诪谉 拽"砖 讛讜讗 讜讛讬讜 住讜诪讻讬谉 讙讗讜诇讛 诇转驻诇讛 讜注讜讚 砖讛讬讜 诪转驻诇诇讬谉 转驻诇讛 讘注讜谞转讛: [驻讬住拽讗] 



讛拽讟专 讞诇讘讬' 讜讻讜' 讜讗讬诇讜 讗讻讬诇转 驻住讞讬诐 诇讗 拽转谞讬 讜讻讜'. 驻讬专讜砖 讚拽住"讚 讚诪拽砖讛 讚讗"驻 诇讻"注 诇讻转讞诇讛 注讚 讞爪讜转 讚讛讗 谞诪讬 爪专讬讱 讛专讞拽讛 讜住讬讬讙 讻讚讬 砖诇讗 讬讘讗 诇讬讚讬 驻砖讬注讛 诪转讜讱 讗讻讬诇讛 讜砖转讬讛 讜讘讚讬注讘讚 注讚 砖讬注诇讛 注诪讜讚 讛砖讞专 讚讗讬 讛讜讛 住讘讬专讗 诇讬讛 讚讗驻讬诇讜 诇讻转讞诇讛 讛讜讗 注讚 砖讬注诇讛 注诪讜讚 讛砖讞专 讗"讻 诪讗讬 拽讗 拽砖讬讗 诇讬讛 诪讗讬 讚诇讗 转谞讬 讗讻讬诇转 驻住讞讬诐 讘讛讚讬讬讛讜 讚讗讬谞讱 讛讗 诇讗 讛讜讬 讚讜诪讬' 讚讗讬谞讱 讗讞专讬 砖诇讗 讗诪专讜 讞讻诪讬诐 讘讝讛 注讚 讞爪讜转 讻诇诇 讗诇讗 讜讚讗讬 讻讚讗诪专谉 讗讘诇 拽爪讬专转 讛注讜诪专 诇讗 拽砖讬讗 诇讬讛 诪砖讜诐 讚诇讻转讞诇讛 讻砖专 讻诇 讛诇讬诇讛: 



讜注讚 诪转讬 讗转讛 砖讜专祝 注讚 诪讜注讚 爪讗转讱 诪讗专抓 诪爪专讬诐. 驻讬专讜砖 讚讗注"驻 讚讗讬谉 讝诪谉 讗讻讬诇转讜 讗诇讗 注讚 讞爪讜转 讗讬谉 讝诪谉 砖专讬驻转讜 砖讬注砖讛 谞讜转专 注讚 讛讘讜拽专 讜讛转诐 砖讜专转 讛讚讬谉 诪讜转专 诇砖专驻讜 讜诪驻谞讬 砖讗讬谉 砖讜专驻讬谉 拽讚砖讬诐 讘讬讜诐 讟讜讘 诪诪转讬谉 诇讜 注讚 讛注专讘: 



诇讗 谞讞诇拽讜 讗诇讗 讘讞驻讝讜谉. 讻诇讜诪专 讘砖注转 讜讗讻诇转诐 讗讜转讜 讘讞驻讝讜谉 专"讗 住讘专 砖注转 讞驻讝讜谉 讚诪爪专讬诐 讚讛讬讬谞讜 诪讻转 讘讻讜专讜转 讚讛讜讛 讘讞爪讜转 讜专"注 住讘专 讞驻讝讜谉 讚讬砖专讗诇 讚讛讬讬谞讜 注讚 讘拽专 砖诇讗 讬爪讗讜 讗诇讗 讘讬讜诐 讻讚讻转讬讘 诇注讬谞讬 讻诇 诪爪专讬诐:





讛诪讗讬专讬

讜讻谉 讘讗讻讬诇转 讛驻住讞 讘讬讗专谞讜 讘诪砖谞讛 砖注讬拽专 诪爪讜转讜 注讚 砖讬注诇讛 注诪讜讚 讛砖讞专 讗诇讗 砖讞讻诪讬诐 注砖讜 诇讜 住讬讬讙 注讚 讞爪讜转 讜讚诇讗 讻专' 讗诇注讝专 讘谉 注讝专讬讛 砖讗诪专 砖讗祝 诪谉 讛转讜专讛 讗讬谞讜 谞讗讻诇 讗诇讗 注讚 讞爪讜转 讜诪讻诇 诪拽讜诐 诪讛 砖谞讗诪专 讘住讜讙讬讗 讝讜 诪讜注讚 爪讗转讱 诪诪爪专讬诐 讗转讛 砖讜专祝 专"诇 注诪讜讚 讛砖讞专 驻讬专讜砖讜 砖专讗讜讬 诇砖专讜祝 讻诇讜诪专 讗转讛 诪注诪讬讚讜 讘转讜专转 讞讬讜讘 砖专讬驻讛, 讜诪讻诇 诪拽讜诐 讻讘专 讬讚注转 砖讗讬谉 砖讜专驻讬诐 拽讚砖讬诐 讘讬"讟, 讜拽爪转 专讘谞讬 爪专驻转 讻转讘讜 砖讗祝 诪爪讛 讗讞专讜谞讛 爪专讬讱 诇讻转讞诇讛 砖讬讗讻诇谞讛 拽讜讚诐 讞爪讜转 砖讛专讬 讝讻专 诇驻住讞 讛讬讗 讗诇讗 砖讘讚讬注讘讚 注讚 砖讬注诇讛 注诪讜讚 讛砖讞专:





转讜住驻讜转 专讗"砖

讜讗诇讜 讗讻讬诇转 驻住讞讬诐 诇讗 拽转谞讬. 讜转讬诪讗 诪谞讗 诇谉 讚诇讗 拽转谞讬 诇讬讛 讚讬诇诪讗 讛讜讬 讘讻诇诇 谞讗讻诇讬谉 诇讬讜诐 讗讞讚 讚讛讻讬 谞诪讬 讗诪专讬' 讘驻住讞讬诐 驻' 讗诇讜 讚讘专讬诐 诪讛 驻住讞 谞讗讻诇 诇讬讜诐 讜诇讬诇讛 讗祝 讞讙讬讙讛 讜讻讜' (讛讙讛"讛: 讗"讛 讞驻砖转讬 讘讻诇 讛驻专拽 讜诇讗 诪爪讗转讬 诇砖讜谉 讝讛 讜讗讜诇讬 讬砖 讟"住 讜爪"诇 讞讙讬讙讛 讛讘讗讛 注诐 讛驻住讞 讛专讬 讛讬讗 讻驻住讞 讜讗讬谞讛 谞讗讻诇转 讗诇讗 诇讬讜诐 讜诇讬诇讛 讜讛讬讗 讘讚讗 注' 注"讗, 讗讜 砖爪"诇 讚讗讬诇讜 驻住讞 诇讬讜诐 讜诇讬诇讛 讜讗诇讜 砖诇诪讬诐 诇砖谞讬 讬诪讬诐 讜诇讬诇讛 讜讛讜讗 讘讚祝 驻"讟. 讜注讬讬谉 转讜住' 讚"讛 讚讗诇讜 驻住讞, 注讻"讛.) 讜讬"诇 讚诇讗 讚诪讬 讚讛转诐 谞拽讟 讬讜诐 讜诇讬诇讛 驻讬' 砖讞讬讟转讜 讘讬讜诐 讜讗讻讬诇转讜 讘诇讬诇讛 讗讘诇 讛讻讗 砖诇讗 讛讝讻讬专 诇讬诇讛 诪砖诪注 砖诇讗 讗讬讬专讬 讻诇诇.



讛讗 专"讗 讘"注 讛讗 专"注. 住转诪讗 讚诪转谞讬转讬谉 讚讛讻讗 讻专"讗 讘"注 讜讻谉 住转诐 诪转谞讬转讬谉 讚砖诇讛讬 驻住讞讬诐 [讚祝 拽"讱 注"讘] 讜讻谉 住转诐 诪转谞讬转讬谉 讚讗讬讝讛讜 诪拽讜诪谉 讝讘讞讬诐 [讚祝 谞"讜 注"讘], 讜讗讬谉 诇讚拽讚拽 诪讛谞讱 住转诪讜转 讚讛诇讻讛 讻专"讗 讘"注 讚讛讗 讗讬讻讗 谞诪讬 讞讚讗 住转诪讗 讘诪讙讬诇讛 [讚祝 讱' 注"讗] 讻专' 注拽讬讘讗 讜讗诪专讬谞谉 (谞诪讬) 讘驻' 诪爪讜转 讞诇讬爪讛 [讚祝 拽"讗 注"讘] 诪讛 诇讬 讞讚讗 住转诪讗 诪讛 诇讬 转专讬 住转诪讗, 讜讗讬谉 诇讚拽讚拽 讚讛诇讻讛 讻专"注 诪讛讗 讚转谞讬 诇讛 讙讘讬 讛诇讻转讗 驻住讬拽转讗 讚诪讙讬诇讛, 讚诇讗 讚诪讬讗 诇讛讱 讚讛砖讜讻专 讗转 讛讗讜诪谞讬谉 [讚祝 注"讜 注"讗] 讻诇 讛讞讜讝专 讘讜 讬讚讜 注诇 讛转讞转讜谞讛 讚讛转诐 砖讜谞讛 讬讞讚 讚讘专讬诐 砖讛诐 讚讜诪讬谉 讝讛 诇讝讛, (讗注"驻) 砖讻诇 讛诪砖谞讛 讗讬谉 诪拽讜诪讜 诇砖谞讜转 砖诐 讗诇讗 讗讙讘 讻诇 讛讞讜讝专 谞拽讟讬讛 讗讘诇 讛转诐 砖讜谞讛 讬讞讚 讻诇 砖讝诪谞讜 讘诇讬诇讛 讗讚专讘讗 讛讛讬讗 讚讗讬讝讛讜 诪拽讜诪谉 谞专讗讛 (讚讬讜转专) [讬讜转专] 讛讬诇讻转讗 驻住讬拽转讗 砖讛专讬 砖讜谞讛 讘讗讜转讛 诪砖谞讛 讝诪谞诐 砖诇 讻诇 讛拽讚砖讬诐, 讜诇住驻专讬诐 讚讙专住讬' 诇拽诪谉 讜讛谞讬 转谞讗讬 讻讛谞讬 转谞讗讬 讜诪讜拽讬 专' 讬讛讜砖注 讻专' 注拽讬讘讗 诪砖诪注 拽爪转 讛诇讻讛 讻专' 注拽讬讘讗, 讜诪砖讜诐 讚诪住驻拽讗 诇谉 讻诪讗谉 讛讬诇讻转讗 爪专讬讱 诇讛讞诪讬专 诇讗讻讜诇 诪爪讛 砖诇 讗驻讬拽讜诪谉 拽讜讚诐 讞爪讜转 讻讚讗讬转讗 讘驻住讞讬诐 [讚祝 拽"讻:] 讚诇专' 讗诇讬注讝专 讘谉 注讝专讬讛 爪专讬讱 诇讗讻讜诇 诪爪讛 砖诇 讞讜讘讛 注 拽讜讚诐 讞爪讜转:



讬讻讜诇 讬讛讗 谞讗讻诇 讻拽讚砖讬诐 讘讬讜诐 转"诇 讘诇讬诇讛. 讜诇专"讗 讘"注 诪诪讬诇讗 砖诪注讬' 诇讬讛 诇讬诇讛 诇诪注讜讟讬 讬讜诐, 讗讬 谞诪讬 讻诪讜 砖驻讬' 讛专' 讬讜住祝 讚讙讝"砖 讗讬谞讛 讗诇讗 诪讛讝讛 讛讝讛 讜讘诇讬诇讛 讗讬爪讟专讬讱 诇诪注讜讟讬 讬讜诐:



住讚"讗 讛讜讗讬诇 讜驻住讞 拽讚砖讬诐 拽诇讬诐 讜砖诇诪讬诐 拽讚砖讬诐 拽诇讬诐. 讗注"讙 讚转讜讚讛 谞诪讬 拽讚砖讬诐 拽诇讬诐 诪"诪 诪拽砖讬' 诇讬讛 诇砖诇诪讬诐 诇拽讜诇讗 诪砖讜诐 讚诪讜转专 驻住讞 拽专讘 砖诇诪讬诐:



讜讛谞讬 转谞讗讬 讻讛谞讬 转谞讗讬. 讜诪砖诪注讜转 讚讜专砖讬诐 讗讬讻讗 讘讬谞讬讬讛讜 讛谞讬 转谞讗讬 讚专砖讬 诪讛讱 拽专讗 讜专"讗 讘"注 讜专"注 讚专砖讬 诪拽专讗讬 讚诇注讬诇, 讗"谞 讛谞讬 转谞讗讬 讗讬转 诇讛讜 讛谞讱 讚专砖讜转 讚专"讗 讘"注 讜专"注 讜讻"讗 诪讬讬砖讘 讛讱 拽专讗 讚砖诐 转讝讘讞 诇驻讬 住讘专转讜:





诪讛专砖"讗 - 讞讬讚讜砖讬 讛诇讻讜转

讘讚"讛 诇注讜诇诐 讬诪诪讗 讻讜' 讗"谞 讬"诇 讬诪诪讗 讛讜讗 讗驻讬诇讜 讙讘讬 讻讜' 注讻"诇 讻讛讗讬 转讬专讜爪讗 诪诪砖 讛"诪 谞诪讬 诇诪讬诪专 讘拽讜砖讬讬转诐 讚诇注讬诇 讗"谞 讬"诇 诇讬诇讛 讛讜讗 讗驻讬诇讜 讙讘讬 拽"砖 讜讚诇讗 谞拽讟 讘' 驻注诪讬诐 讗讞专 砖讬注诇讛 注诪讜讚 讛砖讞专 诇讗砖诪讜注讬谞谉 砖讗讬谞讜 讬讜爪讗 讘砖诇 讬讜诐 拽讜讚诐 砖讬注诇讛 注诪讜讚 讛砖讞专 讜讬砖 诇讬讬砖讘 讚讛讗讬 转讬专讜爪讗 谞专讗讛 诇讛诐 讚讞讜拽 讗诇讗 讚讛讻讗 谞专讗讛 诇讛诐 讬讜转专 讚讞讜拽 讘转讬专讜抓 拽诪讗 诇诪讬诪专 转专讬 转谞讗讬 讗诇讬讘讗 讚专"注 讜讚讜"拽:


讘讚"讛 讜讘诇讘讚 砖诇讗 讻讜' 讚诇讗 诪爪讬 诇诪讬诪专 讛砖讻讬讘谞讜 讚诇讗讜 讝诪谉 砖讻讬讘讛 讻讜' 注讻"诇 专"诇 讚诇讗讜 讝诪谉 砖讻讬讘讛 诇专讜讘讗 讚注诇诪讗 诪讬讛讜 诇注谞讬谉 拽"砖 讻讬讜谉 讚讗讬讻讗 讚讙谞讬 讘讬讛 拽专讬谞讗 讘讬讛 讜讘砖讻讘讱 讜拽"诇:


讙诪专讗 讜注讚 讛砖转讗 诇讗 砖诪讬注 诇讛讜 讛讗 讚专"讙 讻讜' 讛"拽 诇讬讛 专讘谞谉 讻讜' 讗"诇 专讘谞谉 讻讜讜转讬 住讘讬专讗 诇讛讜 讻讜' 拽"拽 讻讬讜谉 讚诪讻讞 讛讱 拽讜砖讬讗 诪讜讻讞 讚讛讻讬 拽讗"诇 专"讙 讞讻诪讬诐 讻讜讜转讬 住"诇 讻讜' 诪讗讬 拽讗 诪住驻拽讗 诇讬讛 诇转诇诪讜讚讗 诇注讬诇 讞讻诪讬诐 讻诪讗谉 住"诇 讗讬 讻专"讗 讻讜' 讗讬 讻专"讙 住"诇 诇讬诪专讜 讻专"讙 讚讛讗 讘讛讚讬讗 诪砖讬讘 诇讛诐 专"讙 讚讻讜讜转讬讛 住"诇 讜讚拽讗诪专讬 注讚 讞爪讜转 讻讚讬 诇讛专讞讬拽 讻讜' 讜拽"诇:


砖诐 专讗讘"注 讗讜诪专 讻讜' 讗诪专 诇讬讛 专"注 讜讛诇讗 讻讜' 讘砖诇诪讗 诇专讗讘"注 讚讗讬转 诇讬讛 讙"砖 讻讜' 讻诇 住讜讙讬讗 讝讜 谞讗诪专讛 拽爪转 讘住讬讙谞讜谉 讗讞专 讘驻' 注"驻 (拽"讻:) 讜砖诐 谞驻专砖 讘注讝"讛:





诪讛专砖"讗 - 讞讬讚讜砖讬 讗讙讚讜转

讘讘拽砖讛 诪讻诐 砖讗诇讜 讻讜'. 讜讻转讘 讘注"讬 专讗讜讬 诇住驻拽 注诇 转讞谞讛 讝讗转 讻讬讜谉 砖讛爪讜讜讬 讛讬讛 诇转讜注诇转 讬砖专讗诇 讻讜' 诪讛 爪讜专讱 诇讚讘专 诇讛诐 讘转讞谞讛 注讚"讝 讻讜' 注"砖 讘讗讜专讱 讜讗讬谉 爪讜专讱 讚讗讬谉 诪拽讜诐 诇拽讜砖讬讬转讜 讻砖谞注讬讬谉 讘讝讛 砖讛砖讬讘讜 讬砖专讗诇 讛诇讜讜讗讬 砖谞爪讗 讘注爪诪谞讜 讜注"讻 砖讛讜爪讬讗讜 讝讛 诪谉 讛诪拽专讗 讚讗诇"讻 诪讛 爪讜专讱 诇转讞谞讛 讝讜 讻讬讜谉 砖讛讬讛 诇转讜注诇转诐 讗诇讗 注"讻 讻讬 诇讜诇讗 转讞谞讛 讜讘拽砖讛 诇诪砖讛 诇讗 讛讬讜 讞砖讬诐 诇爪讜讜讬 讝讛 砖讛讬讜 讞讜砖讘讬谉 砖讝讛 讛讚讘专 讗讬谞讜 讗诇讗 诇转讜注诇转讬谞讜 讜讗讬谞讜 爪讜讜讬 讻砖讗专 诪爪讜转 讜讬讗诪专讜 讜讛诇讜讜讗讬 砖谞爪讗 讘注爪诪谞讜 讜诪砖"讛 讛讜爪专讱 诇讘拽砖讛 讜讻讚讬 砖诇讗 讬讗诪专 讗讜转讜 爪讚讬拽 讻讜'. 讙诐 诪讛 砖讛拽砖讛 砖讛讬讛 专讗讜讬 砖讬爪讜讛 讛拽讘"讛 诇诪爪专讬讬诐 砖讬转谞讜 诇讛诐 讻诇讬 讻讜' 讜讗诐 诇讗讜 讬讛专讙诐 讻讜' 注"砖 讜讛讗专讬讱 砖诐 诇转专抓 讝讛 讘砖诐 讛专"谉 讜讻讛"讙 讻转讘 讛讞讝拽讜谞讬 讘驻专砖转 讘讗 拽讜砖讬讗 讝讜 讗讬谉 诇讛 注讬拽专 讚讛讗 讻讬讜谉 讚讛砖"讬 讛讜爪讬讗 讗转 讬砖专讗诇 讘讗讜驻谉 砖讛诪爪专讬诐 讬讞砖讘讜 讻讬 讗讞专讬 讙' 讬诪讬诐 讬讞讝专讜 诇诪爪专讬诐 砖注"讻 砖诇讞讜 注诪讛诐 讗讜拽讟讜专讬谉 注"讻 讛讜爪专讻讜 诇砖讗诇讛 砖讬讞砖讘讜 讻讬 讘讘讜讗诐 诇讻讗谉 讬讞讝专讜 诇谞讜 讗转 讻诇 讛专讻讜砖 讻讚专讱 讛砖讜讗诇 诪讞讘专讜 讗讘诇 讗诐 讛讬讜 砖讗诇讜 讘诪转谞讛 讬讗诪专讜 砖讝讛讜 讜讚讗讬 讬讘拽砖讜 讘砖讻专 注讘讜讚转诐 讻讚讗诪专讬' 驻专拽 讞诇拽 (爪讗) 讜讬讘讬谞讜 讛讚讘专 讛诪爪专讬讬诐 砖讗讬谉 讘讚注转诐 诇讞讝讜专 讻讬 讗讬讱 诇讗 讬专讗讜 诇谞驻砖诐 讻砖讬讛讬讜 诇谞讜 注讜讚 诇注讘讚讬诐 谞讞讝讜专 讜谞讟讜诇 诪讛诐 讛讻诇 讻讬 诪讛 砖拽谞讛 注讘讚 拽谞讛 专讘讜 讜注讜讚 讗讬讱 谞砖诇诐 诇讛诐 砖讻专 砖讛专讬 讬讛讬讜 诇谞讜 注讜讚 注讘讚讬诐 讻砖讬讞讝专讜 讜讚讜"拽:





讞讻诪转 砖诇诪讛

讙诪专讗 讘诇讘讚 讗诪专讜 讛"拽 诇讛讜 讻讜' 讜专"讗 讘"注 诪诇讗 转讜转讬专讜 注讚 讘讜拽专 谞驻拽讗 讜专"注 讗讬 诪讛转诐    讻讜' 讻爪"诇 讜讛砖讗专 谞诪讞拽 讜谞"讘 住"讗 讜讻谉 讘住讜祝 驻住讞讬诐 砖诐 诪讗讬 讘拽专 讘拽专 砖谞讬 讜专讘讬 讗诇注讝专 讗诪专 诇讱 讻诇 讘拽专 讻讜' 讻爪"诇:


专砖"讬 讘讚"讛 讜讛讗讬 讚拽专讜 讻讜' 诇讬诇讛 诪砖讜诐 讻讜' 讛讚"讗:


讘讚"讛 专讘谞谉 驻诇讬讙讬 注诇讱 讻诇讜诪专 诪讬 驻诇讬讙讬 专讘谞谉 注诇讱 讻讜' 讻爪"诇:


讘讚"讛 讜诪讬讛讜 讻讜' 讛诇讬诇讛 讜讬讞讬讚 讻讜' 讞爪讜转 注讚讬讬谉 讻讜' 讻爪"诇:


讘讚"讛 砖诐 转讝讘讞 讻讜' 砖讜讬讛 讘注专讘 讻讜' 诇诪注专讘 讻讘讗 讛砖诪砖 诪砖讞砖讻讛 诪讜注讚 讻讜' 讛讚"讗:


讘讚"讛 讛讻诇 诪讜讚讬诐 专"注 讙讜驻讬讛 诪讜讚讛 砖讛诇讬诇讛 诪讞爪讜转 讜讗讬诇讱 讛讬转讛 砖注转 讞驻讝讜谉 诇诪爪专讬诐 诇砖诇讞诐 诪谉 讛讗专抓 讻爪"诇 讜讛讚"讗:


注"讘 讙诪专讗 讗诪专 讗讘讬讬 诇转驻讬诇讬谉 讻讗讞专讬诐 讻讜' 讻爪"诇:


砖诐 讻诇 讛讬讜诐 讻讜' 讗诪专 专讘讬 讝讬专讗 讗讬谞讬 讜讛讗 讗谞讗 讻爪"诇 讜谞"讘 谞"诇:


专砖"讬 讘讚"讛 讻诪爪讜讚讛 讻讜' 诪诪讜谞诐 讜讬谞爪诇讜 讻讜' 讛讚"讗:





专砖"砖

[专砖"讬 讚"讛 讗讜 讚诇诪讗. 讜诪讬讛讜 讛讬讻讗 讚讗讬转谞讬住 讻讜'. 讗讘诇 讛专讬"祝 讜砖"驻 讻转讘讜 讚讗驻讬诇讜 注讘专 讘诪讝讬讚 拽讜专讗 讗讞专 讞爪讜转 注讚 砖讬注诇讛 注讛"砖:



专砖"讬 讚"讛 讬讻讜诇 讬讛讗 谞讗讻诇. 注讚 讛讘拽专 讻讚讬谉 转讜讚讛 讻讜'. 讗讬谞讜 诪讚讜讬讬拽 讚讛诇讗 讘讛 诪砖转注讬 讜讗讜诇讬 爪"诇 讻讚讬谉 转讜专讛 讜专"诇 讚诪讚专讘谞谉 讗住讜专 诇讗讞专 讞爪讜转 讻讚讗专"讙] :



砖诐 讙诪专讗 讜专讗讘"注 诪诇"转 注讚 讘拽专 谞驻拽讗 讜专"注 讻讜' 讘拽专 砖谞讬. 注讬' 讘转讜"讻 驻' 爪讜 注诇 驻住讜拽 讘讬讜诐 讛拽专讬讘讜 讗转 讝讘讞讜 讬讗讻诇 讜讘拽"讗 讚诪讘讜讗专 砖诐 讚诪爪讜讛 诇讻转讞诇讛 诪讛"转 诇讗讻讜诇 诪拽爪转 讘讬讜诐 讛讗' 讜讘讚讬注讘讚 讗祝 讗诐 谞讜转专 讻讜诇讜 讬讗讻诇 讘讬讜诐 讘'. 讜讗"讻 讛"谞 谞讜讻诇 诇驻专砖 诇"转 注讚 讘拽专 (讜讛讬讬谞讜 讘拽专 讗') 诇讻转讞诇讛 (讜讘讚讬注讘讚 讗诐 讬讜转专 讬讗讻诇 讘诇讬诇 讘') 讜讛谞讜转专 注讚 讘拽专 (讛讬讬谞讜 讘拽专 讘') 讻讚讚专讬砖 讞讝拽讬讛 讘驻住讞讬诐 (驻"讙 讘') 讘讗砖 转砖专讜驻讜 讜讬转讻谉 砖诇讝讛 讻讜讜谞讜 讛转讜住' 讘驻住讞讬诐 (拽"讻 讘') 讜讬谞爪诇讜 诪拽讜砖讬讬转 讛诪讛专砖"讗 砖诐. 讜讗讜诇讬 诇讗 驻讬' 讛砖"住 讻谉 诪砖讜诐 讚讘拽专讗 讻转讬讘 诇"转 诪诪谞讜 讜诪诪谞讜 诪砖诪注 讚讗驻讬诇讜 诪拽爪转讜:



砖诐 讜讛谞讬 转谞讗讬 讻讛谞讬 转谞讗讬 讻讜' 专讗"讗 讻讜' 讻讘讜讗 讛砖诪砖 讗转讛 讗讜讻诇 讻讜'. 讛讗讬 住讜讙讬讗 驻讬专砖转讬 讘住"讚 讘拽"讗 诇讛讟"讗 讘住讜驻讜 讚专砖讛讜 诪砖诪讛:



转讜住' 讚"讛 专讗讘"注. 注讬' 讘诪驻专砖讬诐 砖讙诪讙诪讜 讛专讘讛 讘讚讘专讬讛诐. 讜诇注谞"讚 讛"谞 诇讜诪专 讚诇专讗讘"注 讛讗讬 讘拽专 讚诇讗 转讜转讬专讜 讛讜讗 讞爪讜转 诇讬诇讛 讜讻讚讗砖讻讞谉 讘讬讜诪讗 (讻' 讘') 注"砖. 讜讻诪讜 讚注专讘 谞拽专讗 诪讞爪讜转 讛讬讜诐 讻讚诇拽诪谉 讻谉 谞拽专讗 讘拽专 诪讞爪讜转 讛诇讬诇讛. 讜讘注讬拽专 驻讬' 讛转讜住' 讘讛讗讬 拽专讗 讚诇"转 讻讜' 讚专"诇 诇讗 转注砖讛 讚讘专 讻讜' 诪驻专砖 讛讬专讜砖诇诪讬 讻讛"讙 拽专讗 讗讞专讬谞讗 讛讘讬讗讜讛讜 讛转讜住' 讘驻住讞讬诐 (谞"讟 讘') 讘讚"讛 讘讗专讘注讛 注"砖. 讜诪砖"讻 讛注讟"专 讚讗祝 诇专讗讘"注 讛驻住讞 讗讞专 讞爪讜转 讗"诪 讗转 讛讬讚讬诐 讻讜'. 讗讬砖转诪讬讟转讬讛 诪砖谞讛 注专讜讻讛 讘驻住讞讬诐 (拽"讻 讘') 讛驻住讞 讗讞专 讞爪讜转 诪讟诪讗 讗讛"讬 讜诪讜拽讬 诇讛 讛转诐 讻讜讜转讬讛:





讛讙讛讜转 讬注讘"抓

转讜住' 讚"讛 诇注讜诇诐. 讗讬 谞诪讬 讬"诇 讬诪诪讗 讻讜'. 谞"讘 讝讛 诪讜讻专讞 诪讛讛讬讗 讚诇注讬诇 讚讗诪专 专砖讘"讬 诪讚谞驻砖讬讛 讚诇讗讞专 注"讛 讬讜爪讗 讘砖诇 讬讜诐 讜转专讜讬讬讛讜 讛诇讻转讗 讜注"讻 拽讜讚诐 讛谞讛"讞 讛讜讗 讚拽讗诪专 讚讗诇"讛 诪讗讬 讬讜住讬祝 讗讚专"注 专讘讬讛 讚诪砖讜诐 拽"砖 砖诇 诇讬诇讛 砖讬讜爪讗 拽讜讚诐 注"讛 诇讗 爪专讬讱 诇讗砖诪注讬谞谉 讚讛讗 讜讚讗讬 诇讬诇讗 讛讜讗. 讜讛砖转讗 诇讗 转拽砖讬 诇谉 谞诪讬 诪"讟 诇讗 拽诪砖谞讬 转讜住' 诇注讬诇 讘讚"讛 诇讗 诇注讜诇诐 诇讬诇讗 谞诪讬 讻讛"讙. 讗"谞 讬"诇 诇讬诇讗 讛讜讗 讗驻讬诇讜 诇注谞讬谉 拽"砖 讜诇讗 谞拽讟 讘"驻 讗讞专 注"讛 诪砖讜诐 讚讘注讬 诇讗砖诪注讬谞谉 砖讗讬谞讜 讬讜爪讗 讘砖诇 讬讜诐 拽讜讚诐 注"讛. 讚讛讗 讜讚讗讬 诇讗 住讗"讚 讚讬讜爪讗 讘砖诇 讬讜诐 讘诇讬诇讛 讗讘诇 讗讞专 讛谞抓 讗讬讻讗 诇诪讟注讬 诪砖讜诐 讚注讚讬讬谉 讝诪谉 砖讻讬讘讛 讛讜讬 讚讛讗 诪砖讜"讛 讝诪谉 拽"砖 砖诇 砖讞专讬转 注讚 讙' 砖注讜转 讛讜"讗 讗讻转讬 讝诪谞讗 讚拽"砖 砖诇 诇讬诇讛 讛讜讗 讻诪讜 诇驻谞讬 讛谞抓. 诪讬讚讬 讛讜讗 讟注诪讗 讗诇讗 讻讬讜谉 讚讗讬讻讗 讚讙谞讜 讘讛讛讬讗 砖注转讗. 讜讘专讜专. 讗诇讗 讚讗讬讻讗 诇诪讬讚拽 讚讛砖转讗 诪砖诪注 讚诇讗讞专 注"讛 讬讜爪讗 讘拽"砖 讚诇讬诇讛. 讜讗讬诇讜 诇注讬诇 诪砖诪注 讚讗讬谞讜 讬讜爪讗 讜注驻"讚 讛专讗"砖 讬"诇 讜讚讜拽:





讘谉 讬讛讜讬讚注

诪职诇址诪旨值讚 砖讈侄讛执转职讞执诇旨指讛 诇指讛侄诐 讙旨职讗只诇旨指讛 诪执讘旨指注侄专侄讘. 谞专讗讛 诇讬 讘住"讚 讟注诐 砖注砖讛 讛拽讘"讛 讛转讞诇讛 诪谉 讛诇讬诇讛 讻讚讬 砖讬砖专讗诇 诪砖注讘讚讬谉 注爪诪谉 诇讛砖讬"转 讘讬讜诐 讜讘诇讬诇讛 讬注谉 诪讻讞 讬爪讬讗转 诪爪专讬诐 拽谞讛 诇讬砖专讗诇 诇注讘讚讬诐, 讻诪讜 砖谞讗诪专 (讜讬拽专讗 讻讛, 谞讛) 讻执旨讬 诇执讬 讘职谞值讬 讬执砖职讉专指讗值诇 注植讘指讚执讬诐, 注讘讚讬 讛诐 讗砖专 讛讜爪讗转讬 讗讜转诐 诪讗专抓 诪爪专讬诐, 讜专诪讝 讘转讬讘转 诇讬 专"转 诇讬诇讜转 讬诪讬诐.





讘谞讬讛讜

讻旨职砖讈侄谞旨执讙职讗植诇讜旨 讬执砖讉职专指讗值诇 诪执诪旨执爪职专址讬执诐 诇止讗 谞执讙职讗植诇讜旨 讗侄诇旨指讗 讘旨指注侄专侄讘. 谞"诇 讘住"讚, 讛讟注诐 砖讛转讞讬诇讛 讛讙讗讜诇讛 讘诇讬诇讛, 讻讬 讘诇讬诇讛 砖讜诇讟转 讛谞讜拽讘讗 讚拽讚讜砖讛, 讜讙讗讜诇转 诪爪专讬诐 讛讬转讛 讘住讜讚 讛谞讜拽讘讗, 讚诇讻谉 讗诪专讜 砖讬专讛 诇砖讜谉 谞拽讘讛, 讜诇注转讬讚 讬讗诪专讜 砖讬专 诇砖讜谉 讝讻专, 讻讬 讛讙讗讜诇讛 讛注转讬讚讛 讛讬讗 讘住讜讚 讝讻专. 讜讘讝讛 驻讬专砖转讬 讘住"讚 砖侄讈讘职旨砖执讈驻职诇值谞讜旨 讝指讻址专 诇指谞讜旨 (转讛诇讬诐 拽诇讜, 讻讙), 专"诇: 讙讗讜诇讛 讘住讜讚 '讝指讻指专' 诇指谞讜旨 讜诇讻谉 讻执旨讬 诇职注讜止诇指诐 讞址住职讚旨讜止! 诇讗 讬砖 讗讞专讬讛 砖注讘讜讚 讗诇讗 讙讗讜诇转 注讜诇诐 转讛讬讛. 讜谞诪爪讗 讬爪讬讗转诐 诪谉 讛讗专抓 讛讬转讛 讘讬讜诐, 讜讬爪讬讗转诐 讗植砖侄讈专 讛讜止爪值讗转执讬讱指 诪值讗侄专侄抓 诪执爪职专址讬执诐 (砖诪讜转 讻, 讘), 讜讛讬讬谞讜: 诪值讗侄专侄抓 诇讞讜讚 讜旨诪执诪旨执爪职专址讬执诐 诇讞讜讚, 讝讛 讘旨址讬旨讜止诐 讜讝讛 讘旨址诇旨址讬职诇指讛.


讗指诪址专 专址讘执旨讬 讗址诪执讬 诪职诇址诪旨值讚 砖讈侄注植砖讈指讗讜旨讛指 讻旨执诪职爪讜旨讚指讛 砖讈侄讗值讬谉 讘旨指讛旨 讚旨指讙指谉, 讜职专值讬砖讈 诇指拽执讬砖讈 讗指诪址专 注植砖讈指讗讜旨讛指 讻旨执诪职爪讜旨诇指讛 砖讈侄讗值讬谉 讘旨指讛旨 讚旨指讙执讬诐. 谞"诇 讘住"讚 讟注诪讗 诇转专讜讜讬讬讛讜, 讻讬 讬讚讜注 砖讘讝讻讜转 讛诪爪讜讛 砖诇 拽专讘谉 驻住讞 砖拽讬讬诪讜 讬砖专讗诇 讘讗讜转讛 讛诇讬诇讛 讬爪讗讜 诪诪爪专讬诐, 砖谞砖诇诐 讛讘讬专讜专 讜注诇 讬讚讬 讻讱 讬爪讗讜. 讜谞讜讚注 讻讬 砖诇讬诪讜转 讛诪爪讜讛 讛讬讗 讘讗专讘注讛, 砖讛诐: 诪注砖讛, 讚讘讜专, 讻讜谞讛, 讜诪讞砖讘讛, 讜诇讻谉 砖讜转讬谉 讗专讘注讛 讻讜住讜转 讘诇讬诇 驻住讞 讜讗讜讻诇讬谉 讗专讘注 讻讝讬转讬诐 诪爪讛. 讜讻讬讜谉 讚诪爪讜转 拽专讘谉 驻住讞 谞注砖讬转 讘砖诇讬诪讜转 讛讗专讘注讛 讛谞讝', 讘讝讛 谞砖诇诐 讛讘讬专讜专, 讜诇讻谉 讗诪专 注植砖讈指讗讜旨讛指 讻旨执诪职爪讜旨讚指讛, 砖讗诐 转谞讬讞 讗讜转 讚' 砖讛讜讗 讻谞讙讚 讗专讘注讛 讛谞讝' 讘转讜讱 讗讜转讬讜转 诪执爪职讜指讛, 讬讛讬讛 爪讬专讜祝 诪职爪讜旨讚指讛. 讜职专值讬砖讈 诇指拽执讬砖讈 住讘讬专讗 诇讬讛 注植砖讈指讗讜旨讛指 讻旨执诪职爪讜旨诇指讛, 驻讬专讜砖: 讙诐 诇讚讬讚讬讛 讛诪爪讜讛 砖诇 拽专讘谉 驻住讞 讛讙讬谞讛 讜谞砖诇诐 讛讘讬专讜专 讜讬爪讗讜, 讗讱 住"诇 砖谞爪讟专祝 注诪讛 讝讻讜转 诇讬诪讜讚 讛转讜专讛 砖注转讬讚讬谉 诇拽讘诇 讗祝 注诇 驻讬 砖注讚讬讬谉 诇讗 拽讘诇讜, 讜讻诪"砖 讜职讝侄讛 诇职旨讱指 讛指讗讜止转 讻执旨讬 讗指谞止讻执讬 砖职讈诇址讞职转执旨讬讱指 讘职旨讛讜止爪执讬讗植讱指 讗侄转 讛指注指诐 诪执诪执旨爪职专址讬执诐 转址旨注址讘职讚讜旨谉 讗侄转 讛指讗直诇止讛执讬诐 注址诇 讛指讛指专 讛址讝侄旨讛 (砖诪讜转 讙, 讬讘). 讜讝讻讜转 讛转讜专讛 专诪讜讝 讘讗讜转 诇' 砖讛讜讗 诇砖讜谉 诇讬诪讜讚, 讜诇讻谉 讛讜讗 讙讘讜讛 诪讻诇 讛讗讜转讬讜转, 讜讗诐 转谞讬讞 讗讜转 诇' 讘转讜讱 讗讜转讬讜转 诪执爪职讜指讛, 讬讛讬讛 爪讬专讜祝 诪职爪讜旨诇指讛, 诇讝"讗 注植砖讈指讗讜旨讛指 讻旨执诪职爪讜旨诇指讛.





驻谞讬 讬讛讜砖注

讘讙诪专讗 讗诪专 专"讗 讘"讞 讗诪专 专讬讘"诇 讛诇讻讛 讻专"砖 砖讗诪专 诪砖讜诐 专"注. 讜讻转讘讜 讛专讗"砖 讜讛专砖讘"讗 讝"诇 讘讞讬讚讜砖讬讛诐 讚讛讗 讚讗讬驻住讬拽 讛诇讻转讗 讛讻讗 讻专"注 砖讗诪专 砖讗讚诐 讬讜爪讗 讘砖诇 诇讬诇讛 讗祝 诇讗讞专 砖讬注诇讛 注"讛 注"讻 讛讬讬谞讜 讘讚讗谞讬住 讚讜拽讗 讚讗诇转"讛 拽砖讬' 讛诇讻转讗 讗讛诇讻转讗 讚讛讗 讗讬驻住讬拽 讛诇讻讛 讘住诪讜讱 讻专"讙 讚诪转谞讬' 讚拽讗诪专 讗诐 诇讗 注诇讛 注诪讜讚 讛砖讞专 讞讬讬讘讬诐 讗转诐 诇拽专讜转 诪砖诪注 讚诇讗讞专 注"讛 驻讟讜专讬谉 讚诇讗讜 讝诪谉 拽专讬讗讛 讛讜讗 讗诇讗 注"讻 讚讛讻讗 讘讚讗谞讬住 诪砖讗"讻 讘讘谞讬讜 砖诇 专"讙 诇讗讜 讗谞讜住讬谉 讛讬讜 讗诇讗 诪讝讬讚讬谉 砖谞诪砖讱 诇讘诐 讗讞专 讬讬谞诐 注"砖 讘讚讘专讬讛诐 讘讗专讬讻讜转 讗诪谞诐 诇注谞"讚 讗祝 砖讗讬谞讬 讻讚讗讬 诇讛讻谞讬住 专讗砖讬 讘讬谉 讛专讬诐 讙讚讜诇讬诐 诪"诪 转讜专讛 讛讬讗 讜诇诇诪讜讚 讗谞讬 爪专讬讱 砖讬砖 诇讬 诇诇诪讚 讝讻讜转 注诇 讘谞讬讜 砖诇 专"讙 讜诇讗 诇砖讜讬谞讛讜 诪讝讬讚讬谉 讗诇讗 砖讛讬讜 注讜砖讬谉 讛讻诇 讻讚讬谉 讜讻讛诇讻讛 讘讗' 诪砖谞讬 讚专讻讬诐. 讛讚专讱 讛讗' 诇驻讬 砖讬讟转 专砖"讬 讝"诇 讘诪砖谞转讬谞讜 讚专讬砖 诪讻讬诇转讬谉 砖讻转讘 专砖"讬 砖诐 诇讛讚讬' 讚拽"砖 讝讜 砖讗谞讜 拽讜专讬谉 讘讘讛"讻 诪讘注"讬 住诪讜讱 诇转驻诇讛 讗讬谞讛 注讬拽专 拽"砖 讗诇讗 讻讚讬 诇注诪讜讚 讘转驻诇讛 诪转讜讱 讚"转 讻讚讗讬转' 讘讬专讜砖诇诪讬 讜诪住讬拽 砖诐 讚讛诇讻讱 讞讜讘讛 注诇讬谞讜 诇讞讝讜专 诇拽专讜转讛 诪砖转讞砖讱. 讜讻谉 讻转讘 讛专砖讘"讗 注爪诪讜 讝"诇 讘讞讬讚讜砖讬讜. 讜讻转讘 砖讻谉 砖讬讟转 专讘 讛讗讬 讙讗讜谉 讝"诇. 讜讻讘专 讛注诇讬转讬 讘讞讬讚讜砖讬 诇注讬诇 讘诪砖谞讛 讜讛讜住驻转讬 谞讜驻讱 诪砖诇讬 讚诇驻讬 砖讬讟讛 讝讜 诪讛 砖讗谞讜 讗讜讻诇讬谉 讜砖讜转讬谉 拽讜讚诐 拽"砖 砖注诇 讛诪讟讛 砖讛讬讗 注讬拽专 诪爪讜转 拽"砖 讜诇讗 讞讬讬砖' 诇讗讜谞住 砖讬谞讛 讚诪住拽讬谞谉 诇注讬诇 讞讬讬讘 诪讬转讛 讛讬讬谞讜 诪砖讜诐 讚诇讬讻讗 诇诪讬讞砖 诇讛讻讬 砖讛专讬 讗祝 讗诐 讬讗专注 诇讜 讗讜谞住 砖讬谞讛 讜诇讗 讬拽专讗 拽"砖 砖注诇 讛诪讟讛 讗驻"讛 讬讜爪讗 砖驻讬专 讘讚讬注讘讚 讘讗讜转讛 拽"砖 砖拽专讗 讻讘专 讘讘讛"讻 讚讛讜讬 诪讬讛转 讝诪谉 拽"砖 诇诪讬注讜讟讗 讚讗讬谞砖讬 讚讙谞讜 讘讛讗讬 砖注转讗 讻讚诪讜讻讞 诪讛谞讬 转谞讗讬 讚讘专讬讬转讗 砖诪拽讚讬诪讬谉 讝诪谉 拽"砖 诪讘注"讬 讗驻讬诇讜 诇讻转讞讬诇讛 讜注讬讬谉 讘讻"讝 讘讞讬讚讜砖讬谞讜 讘讗专讬讻讜转. 讗"讻 诇驻"讝 诪爪讬谞讜 诇诪讬诪专 讘驻砖讟讜转 砖讘注谞讬谉 讝讛 诪诪砖 讛讬' 诪注砖讛 讚讘谞讬讜 砖诇 专"讙 砖诇讗讞专 砖讻讘专 拽专讗讜 拽"砖 讜讛转驻诇诇讜 注诐 讛爪讬讘讜专 诪讘注"讬 谞讻谞住讜 诇讘讬转 讛诪砖转讛 讜诇讗 讛讬讜 爪专讬讻讬谉 诇讛驻住讬拽 讻讬讜谉 砖讛转讞讬诇讜 讘讛讬转专 讜讗讬讻讗 砖讛讜转 讟讜讘讗 讜诇讗讞专 砖讘讗讜 讜砖讗诇讜 讗转 专"讙 讛砖讬讘 诇讛诐 砖驻讬专 砖讗诐 诇讗 注诇讛 注诪讜讚 讛砖讞专 讞讬讬讘讬诐 讗转诐 诇拽专讜转 诪注讬拽专 讛讚讬谉 讜讗讬谉 诇讻诐 诇住诪讜讱 注诇 讗讜转讜 拽"砖 砖拽专讗转' 诪讘注"讬 砖讗讬谉 注讬拽专 讝诪谉 拽"砖 诪砖讗"讻 讛砖转讗 拽讜讚诐 注"讛 讛讜讗 讝诪谉 拽"砖 诪诪砖 讚诇专"讙 诪砖注转 爪讗转 讛讻讜讻讘讬诐 注讚 注"讛 讛讻诇 讝诪谉 讗' 讛讜讗 讗驻讬诇讜 诇讻转讞讬诇讛 讗讘诇 讗诐 讻讘专 注诇讛 注"讛 讗讬谉 讗转诐 讞讬讬讘讬诐 诇拽专讜转 讻诇诇 讻讬讜谉 讚诇讗讞专 注"讛 诇讗 讛讜讬 讝诪谉 拽"砖 讻诇诇 讗诇讗 讘讚讬注讘讚 讚讗讬讻讗 讗讬谞砖讬 讚诪讬注讜讟讗 讚讙谞讜 讘讛讗讬 砖注转讗 讜讗讬谉 讗转诐 爪专讬讻讬谉 诇讻讱 砖讛专讬 讻讛"讙 讻讘专 讬爪讗讜 讬"讞 讘拽"砖 砖拽专讗讜 讘讘讛"讻 讚讛讜' 讝诪谉 拽"砖 讟驻讬 诪讛讗讬 砖注转讗 讚诇讗讞专 注"讛 转讚注 讚诇讻诪讛 转谞讗讬 讚讘专讬讬转讗 讛讗讬 拽"砖 讚讘讛"讻 讛讜讬 注讬拽专 讝诪谉 讗驻讬' 诇讻转讞讬诇讛 讗诇讗 讚讗谞谉 诇讗 拽讬"诇 讛讻讬 讻谉 谞"诇 谞讻讜谉 讻驻转讜专 讜驻专讞 诇驻讬 砖讬讟转 专砖"讬 讜讛讙讗讜谞讬诐 讜讛专砖讘"讗 讝"诇 讘注爪诪讜 讜讘讗诪转 讬砖 诇转诪讜讛 注诇 讛专砖讘"讗 砖诇讗 驻讬' 讻谉 讻讬讜谉 砖讻转讘 诇讛讚讬' 砖讙诐 讘讬诪讬 讛转谞讗讬诐 讛讬讜 谞讜讛讙讬诐 讻谉. 讜讘讚专讱 讗讞专转 谞专讗讛 诇讬 诇讬讬砖讘 讚讘谞讬讜 砖诇 专"讙 诪谉 讛讚讬谉 讛讬讜 驻讟讜专讬谉 诪拽"砖 诇驻讬 砖砖讜砖讘讬谞讬诐 砖诇 讞转谉 讛讬讜 讜讛讬讬谞讜 砖讬讟转 专砖"讬 讜住讬讬注转讜 讘驻' 讛讬砖谉 (住讜讻讛 讚祝 讻"讛) 诇讛谞讱 转谞讗讬 讚诪讞讬讬讘讬 诇讬讛 诇讞转谉 讜砖讜砖讘讬谞讬讜 讘拽"砖 讛讬讬谞讜 诪砖讜诐 讚诇讬转 诇讛讜 讚讛注讜住拽 讘诪爪讜讛 驻讟讜专 诪谉 讛诪爪讜讛 讗"讻 诪砖诪注 讚诇驻讬 驻住拽 讛诇讻讛 讚注讜住拽 讘诪爪讜讛 驻讟讜专 诪谉 讛诪爪讜讛 讞转谉 讜砖讜砖讘讬谞讬讜 驻讟讜专讬诐 讗驻讬诇讜 诪谉 拽"砖 讜诇驻"讝 砖驻讬专 拽讗诪专 诇讛讜 专"讙 讗诐 诇讗 注诇讛 注"讛 讞讬讬讘讬诐 讗转诐 讻讬讜谉 砖讛讜讗 注讬拽专 讝诪谉 拽"砖 讜讛砖转讗 诇讗讜 注讜住拽讬谉 讘诪爪讜讛 谞讬谞讛讜 诪砖讗"讻 讗诐 讻讘专 注诇讛 注诪讜讚 讛砖讞专 讗注"讙 讚讗讬讻讗 讗讬谞砖讬 讚讙谞讜 讘讛讗讬 砖注转讗 诪"诪 讗讬谉 讝讛 注讬拽专 讝诪谉 拽"砖 讗诇讗 讻诪讜 讛砖诇诪讛 讗驻讬诇讜 诇诪"讚 讚拽"砖 诇讗讜 讘专 转砖诇讜诪讬谉 讛讜讗 讛讬讬谞讜 诇讗讞专 讛谞抓 讛讞诪讛 诪砖讗"讻 拽讜讚诐 讛谞抓 讛转诪讛 诪爪讬谞谉 诇诪讬诪专 讚讻"注 诪讜讚讜 讚砖驻讬专 讛讜讬 讝诪谉 讛砖诇诪讛 讜讗"讻 诇讗 砖讬讬讱 讛讱 讛砖诇诪讛 讗诇讗 讻砖讛讬讛 讞讬讬讘 讘讛 讘注讬拽专 讝诪谉 拽"砖 诪砖讗"讻 讘讘谞讬讜 砖诇 专"讙 讻讬讜谉 砖讘讻诇 讛诇讬诇讛 砖讛讬讗 注讬拽专 讝诪谉 拽"砖 讛讬讜 驻讟讜专讬谉 诪砖讜诐 讚注讜住拽讬谉 讘诪爪讜讛 讛讜讜 转讜 诇讗 讞讬讬讘讬 讘转砖诇讜诪讬谉 讻讚诪砖诪注 诇讛讚讬讗 专驻"拽 讚讞讙讬讙讛 讙讘讬 讞讬讙专 讘讬讜诐 专讗砖讜谉 讜谞转驻砖讟 讘讬讜诐 砖谞讬 讜拽"诇:


砖诐 讘讙诪专讗 驻讬住拽讗 诪注砖讛 砖讘讗讜 讘谞讬讜 讜讻讜' 讜注讚 讛砖转讗 讻讜'  讜诇讬讻讗 诇诪讬诪专 讚讗讬谉 讛"谞 讚诇讗 砖诪讬注 诇讛讜 讚专"讙 讙讜驻讗 讻讬 讗诪专讛 讗讛讱 诪注砖讛 讛讜讗 讚讗诪专讛 讚讗"讻 讻"砖 讚拽砖讛 讟驻讬 诪讗讬 诪住驻拽讗 诇讛讜 讚讗讟讜 注讚 讛砖转讗 诇讗 砖诪讬注 诇讛讜 讛讗 讚讗诪专讜 讞讻诪讬诐 注讚 讞爪讜转 讜讘讛讗 拽讗 诪砖谞讬 砖驻讬专 讚讜讚讗讬 砖诪讬注 诇讛讜 讗诇讗 讚诪住驻拽讗 诇讛讜 讘注讬拽专 驻诇讜讙转讬讬讛讜 讚专"讙 讜讞讻诪讬诐 讗讬 驻诇讬讙讬 讘注讬拽专 讚讬谞讗 讚讗讜专讬讬转讗 讜诪诪讬诇讗 讚讛诇讻讛 讻专讘讬诐 讻讬讜谉 讚诇讞讻诪讬诐 转讜 诇讬讻讗 讝诪谉 拽"砖 讻诇诇 讗讜 讚讬诇诪讗 讚专讘谞谉 讻讜讜转讬' 住"诇 诇注谞讬谉 讚讬谞讗 讚讗讜专讬讬转讗 讜诇讗 驻诇讬讙讬 讗诇讗 诇注谞讬谉 住讬讬讙 讜讛专讞拽讛 讜讘讝讛 诇讗 讛讬讜 讞讜砖砖讬谉 诇驻住讜拽 讻讞讻诪讬诐 讻讬讜谉 讚注讬拽专 驻诇讜讙转讬讬讛讜 讘诪诇转讗 讚专讘谞谉 讛讜讗 讜讻讚讗讬 讛讜讗 专"讙 诇住诪讜讱 注诇讬讜 讜讛讬讬谞讜 讚拽讗 诪讛讚专 诇讛讜 专"讙 专讘谞谉 讻讜讜转讬 住"诇 讘注讬拽专 讛讚讬谉 讜诇讗 驻诇讬讙讬 注诇讬 讗诇讗 讘住讬讬讙 讜讛专讞拽讛 讘注诇诪讗 讜讻"砖 讚讗转讬 砖驻讬专 诇诪讗讬 讚驻专讬砖讬转 诇注讬诇 讚祝 讛' 讚注讬拽专 住讬讬讙 讚讞讻诪讬诐 讙讜驻讗 讗讬谞讜 讗诇讗 诇注谞讬谉 讗讬住讜专 讗讻讬诇讛 讚讗驻讬' 讛讬讻讗 砖讛转讞讬诇 讘讛讬转专 讗驻"讛 爪专讬讱 诇讛驻住讬拽 拽讜讚诐 讞爪讜转 诪砖讗"讻 诇注谞讬谉 注讬拽专 拽"砖 讙讜驻讗 讞讻诪讬诐 谞诪讬 诪讜讚讜 讚讗讬谉 讗讬住讜专 诇拽专讜转 讗讞专 讞爪讜转 讜讗"讻 砖驻讬专 讛砖讬讘 诇讛诐 专"讙 讚讞讬讬讘讬谉 诇拽专讜转 讗"讞 讻谞"诇 谞讻讜谉:


砖诐 讛拽讟专 讞诇讘讬' 讻讜' 讜讗讬诇讜 讗讻讬诇转 驻住讞讬诐 诇讗 拽转谞讬 讜专诪讬谞讛讜 讻讜'. 讜讬"诇 讚诪讗讬 拽砖讬讗 讻讬讜谉 讚拽转谞讬 讘讛讚讬讗 讻诇 诪讛 砖讗诪专讜 注"讞 诪诪讬诇讗 讚讗讻讬诇转 驻住讞讬诐 谞诪讬 讘讻诇诇 讚讛讗 拽转谞讬 讘讛讚讬讗 住"驻 讗讬讝讛讜 诪拽讜诪谉 讚讛驻住讞 讗讬谞讜 谞讗讻诇 讗诇讗 注讚 讞爪讜转. 讜诪讻"砖 讚拽砖讛 讟驻讬 诇驻专砖"讬 讘诪砖谞转讬谞讜 讚讘讛拽讟专 讞诇讘讬诐 讜讗讬讘专讬诐 诇讗 讗诪专讜 讘讜 讞讻诪讬诐 注"讞 讗"讻 转讜 诇讬转 诇谉 诇专讘讜讬讬' 讘讛讗讬 讻诇诇讗 讚讻诇 诪讛 砖讗诪专讜 讞讻诪讬诐 讗诇讗 讗讻讬诇转 驻住讞讬诐 讘诇讘讚. 讜讬砖 诇讬讬砖讘 讘讚讜讞拽 讚讻讬讜谉 讚拽转谞讬 讘诪转谞讬' 讻诇诇讗 讚讘讻诇 诪拽讜诐 讜讘转专 讛讻讬 拽转谞讬 驻专讟讗 讚讻诇 讛谞讗讻诇讬诐 诇讬讜诐 讗' 诪砖诪注 讚转谞讬 讜讛讚专 诪驻专砖 讜讗讬谉 讘讻诇诇 讗诇讗 诪讛 砖讘驻专讟 讜驻住讞 讜讚讗讬 诇讗 讛讜讛 讘讻诇诇 讚讻诇 讛谞讗讻诇讬诐 诇讬讜诐 讗' 讚讛谞讱 注讬拽专 诪爪讜转谉 讘讬讜诐 讝讘讞谉 诪砖讗"讻 讘驻住讞 讚讗讬谞讜 谞讗讻诇 讗诇讗 讘诇讬诇讛. 讗诇讗 讚拽砖讬讗 诇讬 谞诪讬 诇讗讬讚讱 讙讬住讗 讚诇砖讬讟转 讛专诪讘"诐 讝"诇 讚讘讛拽讟专 讞诇讘讬诐 谞诪讬 讚讜拽讗 拽转谞讬 注"讞 讻讚驻专讬砖讬转 讗"讻 诪讗讬 诪拽砖讛 讛讻讗 讜专诪讬谞讛讜 讜诪砖"讛 诪讜拽讬 诇讛 诪转谞讬' 讻专讗讘"注 讚讜讜拽讗 讜诇讗 讻专"注 讜讗诪讗讬 讛讗 讻专"注 谞诪讬 诪爪讬 诇讗讜拽诪讬 讜讛讗 讚诇讗 拽转谞讬 讘诪转谞讬' 讗讻讬诇转 驻住讞讬诐 讛讬讬谞讜 诪砖讜诐 讚诇讗 砖讬讬讱 讘讜 讛讱 住讬讬讙 讜讛专讞拽讛 讚注"讞 砖讻谉 谞专讗讛 诇驻讬 讛讗诪转 讚讛讱 讘专讬讬转讗 讚讗讻讬诇转 驻住讞讬诐 诪爪讜转谉 注讚 砖讬注诇讛 注诪讜讚 讛砖讞专 讛讬讬谞讜 讚讗驻讬诇讜 诪讚专讘谞谉 诪爪讜转谉 讘讻讱 讚讜诪讬讗 讚讛诇诇 讜讻谉 讘拽"砖 诇诪讗讬 讚拽讬讬"诇 讻专"讙 讚诇讬转 诇讬讛 住讬讬讙 讜转讚注 砖讻谉 讛讜讗 诪讚诇讗 拽转谞讬 谞诪讬 讘讛讱 讘专讬讬转讗 讛拽讟专 讞诇讘讬诐 讜讻诇 讛谞讗讻诇讬诐 诇讬讜诐 讗讞讚 讗诇讗 注"讻 诪砖讜诐 讚诪讚专讘谞谉 诪讬讛讜 讗讬谉 诪爪讜转谉 讗诇讗 注"讞 讜讗讬谉 诇讛拽砖讜转 诪"砖 驻住讞 讚诇讗 注砖讜 住讬讬讙 讻讚讬 诇讛专讞讬拽 诪谉 讛注讘讬专讛 讚讗讬讻讗 诇诪讬诪专 讚诇专"注 讻讬讜谉 讚注讬拽专 诪爪讜转讛 诪讚讗讜专讬讬转讗 讛讬讬谞讜 诪讞爪讜转 讜讗讬诇讱 注讚 讛讘讜拽专 讜讛讬讬谞讜 诪砖注转 讞驻讝讜谉 讚讬砖专讗诇 诪砖"讛 诇讗 砖讬讬讱 诇注砖讜转 住讬讬讙 诇注拽讜专 注讬拽专 诪爪讜转讛 诪谉 讛转讜专讛. 讜注讜讚 讬"诇 谞诪讬 讟注诪讗 讗讞专讬谞讗 讚砖讗谞讬 驻住讞 讻讬讜谉 砖讗讬谞讜 谞讗讻诇 讗诇讗 诇诪谞讜讬讜 讜讗讬谞讜 谞讗讻诇 讙"讻 讗诇讗 注诇 讛砖讜讘注 诪砖"讛 诇讗 砖讬讬讱 诇注砖讜转 住讬讬讙 讻讚讬 砖诇讗 诇讛讘讬讗 拽讚砖讬诐 诇讘讬转 讛驻住讜诇 讜讗"讻 讛讚专讗 拽讜砖讬' 诇讚讜讻转讬' 讜诪转讜拽诪' 诪转谞讬' 砖驻讬专 诇讻"注 诇砖讬讟转 讛专诪讘"诐 讝"诇 诇讻讱 谞专讗讛 诇注谞"讚 讚讘诇讗"讛 讻诇 讛砖拽诇讗 讜讟专讬讗 讚诪拽砖讛 讛讻讗 讜专诪讬谞讛讜 讗诪转谞讬' 讚讛讻讗 讜诪讜拽讬 诇讛 讻专讗讘"注 讛讬讬谞讜 诇专讜讜讞讗 讚诪讬诇转讗 讚讛讗 讘诇讗"讛 诪爪讬 诇讛拽砖讜转 讘驻砖讬讟讜转 讛讱 讘专讬讬转讗 讚拽转谞讬 讚讗讻讬诇转 驻住讞讬诐 诪爪讜转谉 注讚 砖讬注诇讛 注"讛 讗住转诐 诪转谞讬' 讚住讜祝 驻专拽 讗讬讝讛讜 诪拽讜诪谉 讚拽转谞讬 讘讛讚讬讗 讛驻住讞 讗讬谞讜 谞讗讻诇 讗诇讗 注讚 讞爪讜转 讜诪讜拽诪讬' 诇讛 讛转诐 讻专讗讘"注 讚讜拽讗 讚讛讬讬谞讜 诪讚讗讜专讬讬转讗 诪讚拽转谞讬 讗诇讗 注"讞 讜讻讛"讙 讗讬讻讗 住转诪讗 讗讞专讬谞讗 讚拽转谞讬 讛驻住讞 讗"讞 诪讟诪讗 讗转 讛讬讚讬诐 讘住"驻 诪讬 砖讛讬' 讟诪讗 讜诪讜拽诪讬谞谉 诇讛 谞诪讬 讻专讗讘"注 讜诪砖"讛 诪讬讬转讬 讛砖"住 讛讻讗 讛讱 专讜诪讬讗 讚讘专讬讬转讗 讜讻诇 讛砖拽诇讗 讜讟专讬' 讻讬 讛讬讻讬 讚谞讜拽讬 诪转谞讬' 谞诪讬 讻专讗讘"注 讻讬 讛讬讻讬 讚诇讗 转讬拽砖讬 住转诪讗 讗住转诪讗. 讜诪讬讛讜 讘讙诪专讗 砖讬诇讛讬 驻' 讗讬讝讛讜 诪拽讜诪谉 诪砖诪注 讚讗驻砖专 诇讜诪专 讚专"注 谞诪讬 讗讬转 诇讬讛 住讬讬讙 讜诇驻"讝 爪"诇 讚讛讗 讚诪讜拽诪讬' 讛讻讗 讛讱 讘专讬讬转讗 讚讗讻讬诇转 驻住讞讬诐 诪爪讜转谉 注讚 砖讬注诇讛 注"讛 讻专"注 讛讬讬谞讜 讚诪讚讬谞讗 讚讗讜专讬讬转讗 拽讗诪专 讜诇讗 讗讬讬专讬 诪住讬讬讙 讜讛讗 讚诇讗 拽转谞讬 谞诪讬 讘讛讱 讘专讬讬转讗 讛拽讟专 讞诇讘讬诐 讜讻诇 讛谞讗讻诇讬诐 诇讬讜诐 讗' 讛讬讬谞讜 诪砖讜诐 讚诇讗 拽讞砖讬讘 讗诇讗 讗讜转谉 讚讘专讬诐 砖诪爪讜转谉 讘诇讬诇讛 讜诇讗 讘讬讜诐 诪砖讗"讻 讘讛谞讱 砖诪爪讜转谉 谞诪讬 讘讬讜诐 讝讘讬讞讛 讻谞"诇 讜讚讜"拽:





爪诇"讞

讜专诪讬谞讛讜 拽"砖 注专讘讬转 讜讛诇诇 讘诇讬诇讬 驻住讞讬诐 讜讗讻讬诇转 驻住讞 诪爪讜转谉 注讚 砖讬注诇讛 注"讛. 讛谞讛 诇讗 谞讝讻专 讘讘专讬讬转讗 砖讜诐 住讬讙 砖诪讚专讘谞谉 注讻"驻 讛讜讗 专拽 注讚 讞爪讜转 讜讗讜诇讬 诇讗 住讘讬专讗 诇讛讘专讬讬转讗 讘讗诇讜 住讬讙 讻诇诇 讜讗祝 讚讙诐 拽"砖 讞砖讬讘 讘讘专讬讬转讗 讗讜诇讬 专"讙 讛讬讗 讚讙诐 讘拽"砖 诇讗 住"诇 住讬讙 讜诇驻讬"讝 拽砖讛 诪讗讬 诪拽砖讛 讘专讬讬转讗 讗诪转谞讬' 讜讗讜诇讬 诇讛讻讬 诇讗 讞砖讬讘 讘诪砖谞讛 讗讻讬诇转 驻住讞讬诐 诪砖讜诐 讚诪砖谞转讬谞讜 诇讗 讞砖讘讛 专拽 诪讛 砖讞讻诪讬诐 注砖讜 住讬讙 讜讘砖诇诪讗 诇驻讬专砖"讬 讘诪砖谞转讬谞讜 讘讛拽讟专 讞诇讘讬诐 讙"讻 诇讗 注砖讜 住讬讙 讜讗驻讬讛 讞砖讘讬谞谉 砖驻讬专 讜谞讬讞讗 讗驻讬诇讜 诇转专抓 诪讛 砖讛专砖讬诐 驻讬住拽讗 讝讜 注诇 讛"讞 讚讛"诇 诇讛专砖讬诐 驻讬住拽讗 讝讜 注诇 讻诇 讛谞讗讻诇讬诐 诇讬讜诐 讗讞讚 讗讘诇 诇讛专诪讘"诐 砖驻讜住拽 讙诐 讘讛"讞 注讚 讞爪讜转 诪砖讜诐 住讬讘 讻诪讘讜讗专 讘讞讬讚讜砖讬谞讜 讘专讬砖 诪讻讬诇转讬谉 讗"讻 讗讬 谞讬诪讗 讚讘驻住讞 诇讗 注砖讜 住讬讙 讗"讻 诇讗 诪讬专诪讬 诪讬讚讬 诪砖谞转讬谞讜 讗讘专讬讬转讗 讜爪"诇 讚诇讛专诪讘"诐 讙诐 讘讗讻讬诇转 驻住讞讬诐 注砖讜 住讬讘 讜讛住讘专讗 谞讜转谞转 讻谉 讚讘砖诇诪讗 诇专砖"讬 讬砖 诇讜诪专 讚讛讗 讚注砖讜 住讬讙 讘砖讗专 讗讻讬诇转 拽讚砖讬诐 讛讬讬谞讜 诪砖讜诐 讚转讜讚讛 谞讗讻诇转 诇讻诇 讗讚诐 讜讞砖砖讜 诇驻砖讬注讛 讜诇讻讱 讛讞诪讬专讜 讙诐 讘拽讚砖讬 拽讚砖讬诐 讚诇讗 砖讬讬讱 诇讛拽诇 讘拽"拽 讬讜转专 诪转讜讚讛 讗讘诇 驻住讞 讗讬谞讜 谞讗讻诇 讗诇讗 诇讘谞讬 讞讘讜专讛 讜讘"讞 讝专讬讝讬谉 讛诐 讜讻砖诐 砖诇讗 注砖讜 住讬讙 讘讛"讞 诪砖讜诐 讚讻讛谞讬诐 讝专讬讝讬诐 讛诐 讛"讻 诇讗 注砖讜 住讬讙 讘讗讻讬诇转 驻住讞 讗讘诇 诇讛专诪讘"诐 砖注砖讜 住讬讙 讘讛"讞 讗祝 讚讻讛谞讬诐 讝专讬讝讬谉 讗讬讱 诇讗 讬注砖讜 住讬讙 讘讗讻讬诇转 驻住讞讬诐 讜讻谉 讻' 讛专诪讘"诐 讘驻讬专讜砖 讘讛诇' 拽"驻 住讜祝 驻"讞 讜讻讘专 讘讬讗专谞讜 讘讻诪讛 诪拽讜诪讜转 砖讗讬谉 讛驻住讞 谞讗讻诇 讗诇讗 注讚 讞爪讜转 讻讚讬 诇讛专讞讬拽 诪谉 讛注讘讬专讛 注讻"诇. 讜讛谞讛 转诪讛 讗谞讬 诇诪讛 讘驻"讬 诪讞诪抓 讜诪爪讛 驻住拽 讛专诪讘"诐 砖讝诪谉 讗讻讬诇转 诪爪讛 讻诇 讛诇讬诇讛 讜讛讬讗 讙讜驻讛 拽砖讬讗 诇诪讛 讘讗讻讬诇转 驻住讞 注砖讜 住讬讙 讜讘讗讻讬诇转 诪爪讛 诇讗 注砖讜 住讬讙 讜讛谞讛 讬砖 诇讜诪专 讛讜讗讬诇 讜讞讘讬讘讛 诪爪讜讛 讘砖注转讛 讬讛讘讬 讚注转讬讬讛讜 讜诇讗 驻砖注讬 讘讗讻讬诇转 诪爪讛 讜讘驻住讞 讗祝 砖讛讜讗 诪爪讜讛 讘砖注转讛 诪"诪 讛讜讗讬诇 讜讙讝专讜 讘砖讗专 拽讚砖讬诐 讗祝 驻住讞 讘讻诇诇 讗讬 谞诪讬 诪驻谞讬 讞讜诪专 讗讬住讜专 讻专转 讞砖砖讜 讗祝 讘诪爪讜讛 讘砖注转讛 讜讗祝 砖诇讛专诪讘"诐 注砖讜 住讬讘 讘讛"讞 讜讗讬讘专讬诐 讗祝 讚诇讬讻讗 讻专转 诪"诪 砖诐 诇讗 砖讬讬讱 讞讘讬讘讛 诪爪讜讛 讘砖注转讛 讗"谞 讘讗讻讬诇转 诪爪讛 讛讜讗讬诇 讜讬讜爪讗 讘讻讝讬转 讗' 诇讗 讞砖砖讜 诇驻砖讬注讛 诪砖讗"讻 讗讻讬诇转 驻住讞 讞砖砖讜 砖诪讗 讬讘讜讗 诇讬讚讬 谞讜转专 砖讗祝 砖讬讗讻诇 讘诇讬诇讛 讗诐 诇讗 讬讗讻诇 讻讜诇讜 注讜讘专 注诇 讘诇 转讜转讬专讜. 讜注讜讚 讚讘讗讻讬诇转 诪爪讛 讗讬谉 讻讗谉 专拽 砖讬讘讟诇 诪爪讜转 注砖讛 诇讻谉 诇讗 讞砖砖讜 诇注砖讜转 住讬讙. 诪砖讗"讻 讘讛"讞 讜讗讻讬诇转 拽讚砖讬诐 注讜讘专 讘诇讗讜 讚诇讗 转讜转讬专讜 讜诇讗 讬诇讬谉 讜讘拽"砖 注砖讜 住讬讙 诪砖讜诐 砖讛讜讗 拽讘诇转 注讜诇 诪诇讻讜转 砖诪讬诐. 讜讗诪谞诐 讘讛讱 讘专讬讬转讗 讚砖诪注转讬谉 拽砖讛 诇讬 诇诪讛 诇讗 讞砖讬讘 讗讻讬诇转 诪爪讛 讘诇讬诇讬 驻住讞讬诐 讜讛谞讛 讗诐 谞讬诪讗 讚讘驻住讞 诇讗 注砖讜 住讬讙 讜诇驻讬 讛讟注诐 砖驻讬专砖转讬 讚讘"讞 讝专讬讝讬谉 讗"讻 讘诪爪讛 诇讗 砖讬讬讱 讘谞讬 讞讘讜专讛 砖驻讬专 注砖讜 住讬讙 讜诇讻讱 诇讗 讞砖讬讘 讘讘专讬讬转讗 诪爪讛 讚讛讱 讘专讬讬转讗 诇讗 讞砖讬讘 专拽 诪讛 砖讘诐 专讘谞谉 诇讗 注砖讜 讘讜 住讬讘 诪砖讗"讻 诪爪讛 讗祝 砖谞讗讻诇 讻诇 讛诇讬诇讛 诪谉 讛转讜专讛 诪"诪 讞讻诪讬诐 注砖讜 讘讜 住讬讙 讜讻诇 讝讛 讛讬驻讱 诪讚讘专讬 讛专诪讘"诐 讜注讻"驻 诪讜讻讞 诪讛讱 讘专讬讬转讗 讗讞转 诪砖转讬诐 讗诐 谞讬诪讗 讚驻住讞 诇讗 注砖讜 住讬讙 讗"讻 讘诪爪讛 注砖讜 住讬讙 讗讜 讚谞讬诪讗 讗讬驻讻讗 讚讘专讬讬转讗 讞砖讘讛 专拽 讚讜诪讬讗 讚拽"砖 讚注砖讜 住讬讙 讜讘诪爪讛 诇讗 注砖讜 住讬讙 讜砖驻讬专 讛拽砖讛 讚诪诪"谞 拽砖讛 注诇 诪砖谞转讬谞讜 讗讜 诪驻住讞 讗讜 诪诪爪讛:


讜拽专讬讗转 讛诇诇 讜讻讜'. 讛谞讛 讘专讜诪讬讗 砖讛转讞讬诇 诇诪讬专诪讬 诇讗 讛讝讻讬专 拽专讬讗转 讛诇诇 砖讛讬' 诇讜 诇讜诪专 讜讗诇讜 讗讻讬诇转 驻住讞讬诐 讜拽专讬讗转 讛诇诇 诇讗 拽转谞讬 讜专诪讬谞讛讜 讜讻讜' 讜讗讬谉 诇讜诪专 讚注诇 拽专讬讗转 讛诇诇 讛讬' 讗驻砖专 诇转专抓 讚诪砖谞转讬谞讜 诇讗 讞砖讘讛 专拽 诪爪讜转 砖讛诐 砖诇 转讜专讛 诪砖讗"讻 拽专讬讗转 讛诇诇 砖讛讜讗 专拽 诪讚"住 讚讗讻转讬 诇专讘 讬讛讜讚讛 讚住"诇 诇拽诪谉 讚祝 讱"讗 注"讗 讚拽"砖 讛讜讗 诪讚专讘谞谉 诪讗讬 讗 讻讗 诇诪讬诪专 讚诇讚讬讚讬' 讛讚拽"诇 诇诪讛 诇讗 讞砖讘讛 诪砖谞转讬谞讜 拽专讬讗转 讛诇诇 讘诇讬诇 驻住讞 讜诇讗 注讜讚 讗诇讗 砖讘讝讛 诇讗 讛讬' 诪砖谞讬 诪讬讚讬 讚讘讛诇诇 诇讗 讗砖讻讞谉 讚驻诇讬讙讬 专讗讘"注 讜专"注 讜爪专讬讱 诇讜诪专 讚拽专讬讗转 讛诇诇 诇讗讻讬诇转 驻住讞 砖讬讬讱 讜讻诪讜 砖砖谞讬谞讜 讘住讜祝 驻专拽 讟' 讚驻住讞讬诐 讜讟注讜谉 讛诇诇 讘讗讻讬诇转讜 讜诇专讗讘"注 讙诐 拽专讬讗转 讛讛诇诇 讛讜讗 专拽 注讚 讞爪讜转 讜讻谉 讻转讘 讛专砖讘"讗 讘讞讬讚讜砖讬讜 砖讛诇诇 讘诇讬诇讬 驻住讞讬诐 讛讜讗 注讚 讞爪讜转 讜注讬讬谉 讘砖"注 住讬' 转注"讝 住注讬祝 讗' 讘讛讙"讛:


谞讗诪专 讻讗谉 讘诇讬诇讛 讛讝讛 讜讻讜' 诪讛 诇讛诇谉 讞爪讜转 讜讻讜'. 讛谞讛 讝讛 驻砖讜讟 砖诪讻转 讘讻讜专讜转 讛讬' 专拽 讘专讙注 讞爪讜转 诪诪砖 讜诇讗 拽讜讚诐 讜诇讗 讗讞专 讞爪讜转 讗诪谞诐 讛讗 讜讚讗讬 讚诇讗 拽砖讬讗 讚讙诐 讗讻讬诇转 驻住讞 谞讬诇祝 讘讙"砖 讚诇讗 讬讛讬' 谞讗讻诇 专拽 讘专讙注 讞爪讜转 诪诪砖 讜诇讗 拽讜讚诐 诇讻谉 讜诇讗 讗讞"讻 讚讝讛 讚讘专 砖讗讬 讗驻砖专 讚专讙注 讞爪讜转 讛讜讗 专讙注 砖讗讬谉 诇讜 砖讜诐 诪砖讱 讻诇诇 讜诇讗 砖讬讬讱 讘专讙注 讻讝讜 讗讻讬诇讛 讻诇诇 讗驻讬' 讻诇 讚讛讜 拽"讜 讛驻住讞 砖注讻"驻 爪专讬讱 诇讗讻讜诇 讻讝讬转 诪诪谞讜 讜讗"讻 注诇 讻专讞讱 讛诇讬诪讜讚 讛讜讗 讗讜 讛转讞诇转 讝诪谉 讗讻讬诇讛 讗讜 注诇 住讜祝 讝诪谉 讛讗讻讬诇讛 讗讘诇 讛讗 拽砖讬讗 诪谞"诇 诇专讗讘"注 砖讛讙"砖 讛讬讗 注诇 住讜祝 讝诪谉 讛讗讻讬诇讛 讜讚诇诪讗 诇讛讬驻讱 讛诇讬诪讜讚 讛讜讗 注诇 讛转讞诇转 讝诪谉 讛讗讻讬诇讛 讜讛讬' 讛驻住讞 谞讗讻诇 专拽 讘讞爪讬 诇讬诇讛 讗讞专讜谞讛 讜谞专讗讛 诪砖讜诐 讚讙诐 专讗讘"注 讚专讬砖 讘诇讬诇讛 诇讜诪专 讘诇讬诇讛 谞讗讻诇 讜讗讬谞讜 谞讗讻诇 讘讬讜诐 讜讛讝讛 诇讞讜讚 讛讜讗 讚讚专讬砖 诇讙"砖 讜诪讚诪注讟讬谞谉 砖诇讗 讬讛讬' 谞讗讻诇 讘讬讜诐 诪讻诇诇 讚讘讞爪讬 诇讬诇讛 讛专讗砖讜谉 谞讗讻诇 讚讗诇"讻 专拽 讚讙"砖 讚讛讝讛 诇讜诪专 砖讛转讞诇转 讗讻讬诇转讜 讘讞爪讬 讛诇讬诇讛 诇讗 讛讬' 爪专讬讱 诇诪注讟 讬讜诐 讝讘讬讞转讜 讚讗讬谉 诇讜诪专 讚讘诇讬诇讛 讗转讬 诇诪注讜讟讬 讬讜诐 砖讗讞"讻 讚讛专讬 专讗讘"注 诪诇"转 诪诪谞讜 注讚 讘讜拽专 诪诪注讟 讝讛 讚讗讬讛讜 住"诇 讘讜拽专 讛讜讗 讘讜拽专 专讗砖讜谉. 讜注讜讚 讬"诇 讚专讗讘"注 讘砖讟转 专"讗 拽讗讬 讚讚专讬砖 讘注专讘 讻讘讜讗 讛砖诪砖 诪讜注讚 爪讗转讱 讜讻讜' 讜讛讬讬谞讜 讻讘讜讗 讛砖诪砖 讗转讛 讗讜讻诇 讗"讻 讗 讻专讞讱 讛讝讛 讙"砖 诇住讜祝 讝诪谉 讗转讬 讜转讬专讜抓 讝讛 谞"诇 注拽专 讚讘讗诪转 讘诇讬诇讛 讗讬谞讜 诪讬讜转专 诇专讗讘"注 讚讻讬讜谉 讚讗讬爪讟专讱 诇诪讻转讘 讛讝讛 诇讙讝"砖 讗讬爪讟专讱 诇诪讬讻转讘 讛诇讬诇讛 讚诇讗 砖讬讬讱 诇讻转讜讘 讛讝讛 诇讞讜讚 讗诇讗 讚诇驻讬"讝 拽砖讛 专"注 砖讛砖讬讘 讚讗爪讟专讱 讛诇讬诇讛 诇诪注讜讟讬 讘讬讜诐 讜转讬专讜抓 讝讛 讗讬谞讜 诪住驻讬拽 讚讗讻转讬 拽砖讛 讛讝讛 诇诪讛 讜讻讚诪拽砖讛 讘讙诪' 讜讗讬爪讟专讱 诇砖谞讜讬讬 讛讝讛 诇诪注讜讟讬 诇讬诇讛 讗讞专转 讜讗"讻 讛"诇 诇专"注 诇讛砖讬讘 讚讗讬爪讟专讱 讛讝讛 诇诪注讜讟讬 诇讬诇讛 讗讞专转 讜讛讬' 诪住驻讬拽 诇转专抓 讚讗讬爪讟专讱 讻诇 讛诪拽专讗 讚讻讬讜谉 讚讗讬爪讟专讱 讛讝讛 爪专讬讱 诇讻转讜讘 讛诇讬诇讛 诪砖讗"讻 注转讛 砖讛砖讬讘 专"注 讚讗讬爪讟专讱 诇诪注讜讟讬 讘讬讜诐 讗讻转讬 拽砖讛 讛讝讛 诇"诇 讜谞专讗讛 讚讘讗诪转 专"注 讛讬' 讻讜讜谞转讜 诇诪讛 讚诪住讬拽 讛转诇诪讜讚 讚讗讬爪讟专讱 诇诪注讜讟讬 诇讬诇讛 讗讞专转 讗诇讗 砖讗诐 讛讬' 谞讗讻诇 讘讬讜诐 砖讜讘 诇讗 讛讜讛 讗讬爪讟专讱 诇诪注讜讟讬 诇讬诇讛 讗讞专转 讚诇讗 砖讬讬讱 谞讜拽讬 诇讬诇讜转 讘讛讚讬 讬诪讬诐 诇讻讱 讗讬爪讟专讱 诇讛拽讚讬诐 砖讗讬谞讜 谞讗讻诇 讘讬讜诐 讜诪诪讬诇讗 讗讬爪讟专讱 诇诪注讜讟讬 诇讬诇讛 讗讞专转:


讗"讻 诪讛 转"诇 讘诇讬诇讛 讬讻讜诇 讬讛讬' 谞讗讻诇 讻拽讚砖讬诐 讘讬讜诐 讜讻讜' 讜讗祝 讚讻转讬讘 讻讘讜讗 讛砖诪砖 讻讚讚专讬砖 诇拽诪谉 讜讘讬谉 诇专"讗 讜讘讬谉 诇专"讬 讚专砖讬谞谉 讻讘讜讗 讛砖诪砖 讗转讛 讗讜讻诇 谞专讗讛 讚讗讻转讬 讛"讗 讘讬讗转 讗讜专讜 讚讛讬讬谞讜 转讞诇转 砖拽讬注讛 讜注讬讬谉 讘专讬砖 诪讻讬诇转谉 讚祝 讘' 注"讘 讘转讜住' 讚"讛 讚诇诪讗 讜讻讜' 讜诇讻谉 爪专讬讱 讘诇讬诇讛 诇诪注讜讟讬 砖诇讗 讬讗讻诇 注讚 讛诇讬诇讛 诪诪砖 讚讛讬讬谞讜 爪讗转 讛讻讜讻讘讬诐 讜注讜讚 讚讻讘讜讗 讛砖诪砖 讘驻住讞 讚讜专讜转 讻转讬讘 讜诪谞讬谉 讛讬讜 讬讜讚注讬诐 讘诪爪专讬诐 砖诇讗 讬讗讻诇讜讛讜 讘讬讜诐 讜讛专讬 注讚讬讬谉 诇讗 谞讗诪专 诇讛诐 驻专砖讛 讝讜 砖讻转讘 讘讛 讻讘讜讗 讛砖诪砖 讜讗讬爪讟专讱 诇讜诪专 诇讛诐 讘诇讬诇讛 砖诇讗 讬讗讻诇讜 讘讬讜诐:


讜注讚 诪转讬 讗转讛 讗讜讻诇 注讚 诪讜注讚 爪讗转讱 诪诪爪专讬诐 讛讻讛 讗祝 讚专"注 讜专"讬 砖谞讬讛诐 砖讜讬诐 讘讚讘专 讝讛 砖讝诪谉 讗讻讬诇转 驻住讞 诪谉 讛转讜专讛 注讚 注诇讜转 讛砖讞专 讗诪谞诐 诪讚专讘谞谉 讗诐 讙讝专讜 讜注砖讜 讘讜 住讬讙 讻诪讜 砖注砖讜 讘讻诇 拽讚砖讬诐 讛谞讗讻诇讬诐 诇讬讜诐 讜诇讬诇讛 讬砖 诪拽讜诐 诇讞诇拽 讘讬谉 专"注 诇专"讬 讜讛讜讗 注"驻 诪讛 砖谞讜讚注 诪讚讘专讬 讛讟讜专讬 讝讛讘 讘讬"讚 住讬诪谉 拽讬"讝 讚讚讘专 讛诪驻讜专砖 讘转讜专讛 诇讛讬转专 诇讗 讛讬' 讬讻讜诇转 讘讬讚 讞讻诪讬诐 诇讙讝讜专 讘讜 讜诇讗住专讜 讜讻讘专 转讬专抓 讛讟"讝 讘讗"讞 住讬' 转拽驻"讞 讘讝讛 拽讜砖讬转 讛专"谉 诪讚讜注 诇讗 讙讝专讜 讘诪讬诇讛 砖诇讗 讬讚讞讛 砖讘转 砖诪讗 讬诇讱 讗爪诇 讘拽讬 讜讬注讘讬专谞讜 讚"讗 讘专讛"专 诪砖讜诐 讚讻转讬讘 讘讬讜诐 讛砖诪讬谞讬 讘讬讜诐 讗驻讬' 讘砖讘转 讜讚讘专 讛诪驻讜专砖 讘转讜专讛 诇讛讬转专 诇讗 讬讻诇讜 讞讻诪讬诐 诇讙讝讜专 注诇讬讜 讗讬住讜专 讜诪注转讛 诇专"讬 砖诪驻讜专砖 讘转讜专讛 砖注讚 诪转讬 讗讜讻诇 注讚 诪讜注讚 爪讗转讱 讚讛讬讬谞讜 注讚 注诇讜转 讛砖讞专 诇讗 讛讬讜 讞讻诪讬诐 讬讻讜诇讬诐 诇注砖讜转 住讬讙 砖诇讗 讬讛讗 谞讗讻诇 专拽 注讚 讞爪讜转 讗讘诇 诇专"注 讚讚专讬砖 注讚 砖注转 讞驻讝讜谉 讛谞讛 讝讛 讘驻住讞 诪爪专讬诐 谞讗诪专 讜讻讘专 诪驻讜专砖 讘诪砖谞讛 讘驻住讞讬诐 讚祝 爪"讜 注"讗 诪讛 讘讬谉 驻住讞 诪爪专讬诐 诇驻住讞 讚讜专讜转 讜谞讗讻诇 讘讞驻讝讜谉 讜讻讜' 讜讬诇讬祝 砖诐 讘讙诪' 讜讗讻诇转诐 讗讜转讜 讘讞驻讝讜谉 讜诇讗 驻住讞 讚讜专讜转 讘讞驻讝讜谉 讜讗诪谞诐 讗注驻"讻 讬诇讬祝 专"注 诪讛讻讗 讚注"讻 讙讝讬专讛 砖讜讛 讚专讗讘"注 诇讬转讗 讚讛专讬 讗诐 讗讬转讗 诇讙讝"砖 讝讜 讗"讻 注拽专 讙讝"砖 讘驻"诪 讛讜讗 讜讛专讬 砖诐 讻转讬讘 讘讞驻讝讜谉 讜讻讬讜谉 讚讙"砖 讝讜 诇讬转讗 诪诪讬诇讗 驻住讞 谞讗讻诇 讻诇 讛诇讬诇讛 讘讬谉 驻"诪 讜讘讬谉 驻"讚 讗讘诇 诪"诪 讘驻住拽 讚讜专讜转 诇讗 谞转驻专砖 讘转讜专讛 砖讬讗讻诇 注讚 注"讛 讜讗祝 讚讻转讬讘 讜讗讻诇讜 讗转 讛讘砖专 讘诇讬诇讛 讜讻转讬讘 讜注讘讚转 砖讬讛讬' 讻诇 注讘讜讚转 砖诇 讞讜讚砖 讝讛 砖讜讬诐 讜讛讜讛 讻讗诇讜 讻转讬讘 讘驻住讞 讚讜专讜转 讜讗讻诇讜 讗转 讛讘砖专 讘诇讬诇讛 诪"诪 讗祝 砖讘诇讬诇讛 住转诐 讛讬讬谞讜 讻诇 讛诇讬诇讛 诪"诪 讗讬谞讜 诪驻讜专砖 讘讻转讜讘 讜讛讬' 讬讻讜诇转 讘讬讚 讞讻诪讬诐 诇注砖讜转 住讬讙 讘驻住讞 讚讜专讜转 注讚 讞爪讜转:


讜讘讝讛 谞诇注"讚 诇转专抓 拽讜砖讬转 讛专砖讘"讗 讘讞讬讚讜砖讬讜 讘住讜讙讬讗 讝讜 讚讗讬讛讜 讚讬讬拽 讘讘专讬讬转讗 讚专讬砖 住讜讙讬讬谉 拽"砖 注专讘讬转 讜讻讜' 讜讗讻讬诇转 驻住讞讬诐 诪爪讜转谉 注讚 砖讬注诇讛 注"讛 讜诪讚诇讗 谞拽讟 讗"讻 诇诪讛 讗诪专讜 注"讞 讜讻讜' 诪讻诇诇 讚住讘讬专讗 诇讘专讬讬转讗 讝讜 砖诇讗 注砖讜 砖讜诐 住讬讙 讘讗讻讬诇转 驻住讞讬诐 讜谞讗讻诇 讙诐 诪讚专讘谞谉 注讚 注"讛 讜讛拽砖讛 讛专砖讘"讗 砖讛专讬 讘讝讘讞讬诐 讚祝 谞"讝 注"讘 讛驻住讞 讜讻讜' 诪讗谉 转谞讗 讗诪专 专讘 讬讜住祝 专讗讘"注 讛讬讗 讜讻讜' 讗"诇 讗讘讬讬 诪诪讗讬 讚专讗讘"注 讛讬讗 讜讚讗讜专讬讬转讗 讜讚诇诪讗 讚专讘谞谉 讜诇讛专讞讬拽 诪谉 讛注讘讬专讛 讗"讻 诪讗讬 讗诇讗 讜讻讜' 讜诪注转讛 讗讬讱 住"讚 讚讗讘讬讬 诇讛专讞讬拽 诪"讛注 讜讗"讻 讙诐 诇专"注 讚驻住讞 谞讗讻诇 诪谉 讛转讜专讛 注讚 注"讛 诪"诪 讞讻诪讬诐 注砖讜 住讬讙 讗"讘 讛讱 讘专讬讬转讗 讗诪讗谉 转专诪讬讬' 讜谞讚讞拽 讛专砖讘"讗 诪讗讚 讘拽讜砖讬讗 讝讜. 讜诇驻诪"砖 谞讬讞讗 讚讗祝 讚讗讬讻讗 诇诪讬诪专 诇专"注 讚注砖讜 住讬讙 诪"诪 诇专' 讬讛讜砖注 讜讚讗讬 诇讬讻讗 诇诪讬诪专 讚注砖讜 住讬讙 讜讛讱 讘专讬讬转讗 专' 讬讛讜砖注 讛讬讗 讜讗讘讬讬 讛拽砖讛 讚诪砖谞讛 讚讝讘讞讬诐 诪讗谉 诪讜讻讞 讚诪讚讗讜专讬讬转讗 讛讬讗 讜专讗讘"注 讜讚诇诪讗 讚专讘谞谉 讜讻专"注. 讗诇讗 讚讞讝讬谞谉 讘住讜讙讬讬谉 讚诪砖谞讬 专"讬 讛讗 专讗讘"注 讜讛讗 专"注 讜讗"讻 讘驻讬专讜砖 诪讜拽讬 专讘 讬讜住祝 讛讱 讘专讬讬转讗 讻专"注 诪讻诇诇 讚讙诐 诇专"注 诇讗 注砖讜 住讬讙. 讜谞专讗讛 讚讻讬讜谉 讚讗诇讬讘讗 讚专' 讬讛讜砖注 讜讚讗讬 诇讗 注砖讜 住讬讙 讜讗诐 谞讬诪讗 讚讗诇讬讘讗 讚专"注 注砖讜 住讬讘 谞诪爪讗 讬讛讬' 讙' 诪讞诇讜拽转 讘讚讘专 诇专讗讘"注 讜诇专"讗 讛讙讚讜诇 诪讚讗讜专讬讬转讗 讗讬谞讜 谞讗讻诇 专拽 注讚 讞爪讜转 讜诇专"注 诪讚专讘谞谉 讗讬谞讜 谞讗讻诇 讗讞专 讞爪讜转 讜诇专' 讬讛讜砖注 谞讗讻诇 讻诇 讛诇讬诇讛 讜讗驻讜砖讬 驻诇讜讙转讗 讘讞讻诐 诇讗 诪驻砖讬谞谉 讜讗诪专讬谞谉 讚专"注 讜专"讬 讘讞讚 砖讬讟讛 拽讬讬诪讬 讜驻住讞 谞讗讻诇 讘讗诪转 讻诇 讛诇讬诇讛 讜诇讻讱 砖驻讬专 拽讗诪专 专"讬 讛讗 专讗讘"注 讜讛讗 专"注 讗诇讗 讚讗"讻 讛讚专讗 拽讜砖' 诇讚讜讻转讗 讘讝讘讞讬诐 注诇 讗讘讬讬 砖讛拽砖讛 讜讚诇诪讗 诪讚专讘谞谉 讜诇讛专讞讬拽 诪"讛注 讗"讻 谞爪讟专讱 诇注砖讜转 诪讞诇讜拽转 讘讬谉 专"注 诇专' 讬讛讜砖注 讜诪讛讬 转讬转讬 诇讞诇讜拽 讗转 讛砖讜讬诐 讜爪"诇 砖讬讜转专 谞讬讞讗 诇注砖讜转 诪讞诇讜拽转 讘讬谉 专"注 诇专"讬 讻讚讬 讚谞讜拽讬 住转诐 诪砖谞讛 讚讝讘讞讬诐 讗诇讬讘讗 讚讛诇讻转讗 讚注讻砖讬讜 讚诪讜拽诪转 诇讛 讻专讗讘"注 讛讬讗 诇讘专 诪讛诇讻转讗 砖讗讬谉 讛诇讻讛 讻专讗讘"注 讜讻"讝 诇驻讬 讛讛讜讛 讗诪讬谞讗 砖诇 讗讘讬讬 讚谞讜讻诇 诇讗讜拽诪讬 诪砖谞讛 讚讝讘讞讬诐 诪讚专讘谞谉 诇讛专讞讬拽 诪讛"注 讗讘诇 诇诪住拽谞讗 讚砖诐 讗"讻 诪讗讬 讗诇讗 讜讻讜' 讜注"讻 讛讱 诪转谞讬' 讻专讗讘"注 砖讜讘 诇诪讛 谞驻讜砖 讘诪讞诇讜拽转 讘讞谞诐 讘讬谉 专"注 诇专"讬 讜讗诪专讬谞谉 讚讙诐 诇专"注 诇讗 注砖讜 住讬讙 讜砖驻讬专 拽讗诪专 专"讬 讛讗 专讗讘"注 讜讛讗 专"注. 讜诪注转讛 讝讛 注爪诪讜 讟注诪讜 砖诇 讛专诪讘"诐 讚驻住拽 讚诇讗 讻专讗讘"注 专拽 讻专"注 讚讻讬讜谉 讚讞讝讬谞谉 砖讗讘讬讬 讚讞讬拽 注爪诪讜 诇讗讜拽诪讬 讻专"注 讗祝 诇注砖讜转 诪讞诇讜拽转 讞讚砖 专拽 讻讚讬 诇讗讜拽诪讬 讻讛诇讻转讗 诪讻诇诇 讚讛诇讻讛 讻专"注. 讗诇讗 砖讛专诪讘"诐 诪讚讜讬诇 讬讚讬' 诪砖转诇讬诐 砖诇驻讬 讛讜爪注讛 讛谞"诇 讗"讻 诇诪住拽谞讗 讗讬谉 诇注砖讜转 驻诇讜讙转讗 讘讬谉 专"注 诇专' 讬讛讜砖注 讜讙诐 诇专"注 诇讗 注砖讜 住讬讘 讜讛专讬 讛专诪讘"诐 驻住拽 讘驻讬专讜砖 讘驻' 讞' 诪拽"驻 砖注砖讜 住讬讙 讘驻住讞 诇讛专讞讬拽 诪谉 讛注讘讬专讛:


专砖"讬 讚"讛 诪讛 砖诇诪讬' 讜讻讜' 诇讗 砖讬讗讻诇谞讜 讘讬讜诐 讜讻讜' 谞诇注"讚 讟注诪讬' 讚专砖"讬 诪砖讜诐 讚讛专讬 讻转讬讘 诪讜注讚 爪讗转讱 诪讗专抓 诪爪专讬诐 讜讗"讻 讗讬讱 讗驻砖专 砖讬讗讻诇 讘讬讜诐 讛诪讞专转 讜诇讻谉 驻讬专砖"讬 诇讗 砖讬讗讻诇 讘讬讜诐 讜讻讜' 讜讚专砖讬谞谉 注讚 诪转讬 讗转讛 讗讜讻诇 注讚 诪讜注讚 爪讗转讱 讜讗讝 转驻住讜拽 诪诇讗讻讜诇 注讚 砖转讘讜讗 讛诇讬诇讛 讛砖谞讬' 转讞讝讬专 讜转讗讻诇谞讜 讜诇讻谉 讗爪讟专讱 讛讝讛 讜讘讞谞诐 讛砖讬讙 专砖讘"诐 注诇 讝拽讬谞讜 专砖"讬 讘砖诇讛讬 驻住讞讬诐 讘讝讛:


转讜住' 讚"讛 讛专讗讘"注 讜讻讜' 讜讗"转 讜讻讜' 讜讬"诇 讜讻讜' 讻讚拽讗诪专讬谞谉 讘讬讜诐 讗转讛 砖讜专驻讜 讜讻讜'. 讛谞讛 讛讚讘专 讬驻诇讗 讚讗讬讱 讗驻砖专 诇驻专砖 讚讛讱 讘讜拽专 诇砖专讬驻讛 讛讜讗 讜讛专讬 诇专讗讘"注 讛讱 讘讜拽专 讛讬讬谞讜 讘讜拽专 专讗砖讜谉 讜讗讝 讙诐 讘讘讜拽专 讗讬谞讜 讬讻讜诇 诇砖专驻讜 讚诇讻"注 讗讬谉 砖讜专驻讬谉 拽讚砖讬诐 讘讬"讟 讜讗"讻 诇注谞讬谉 诪讗讬 讻转讘 专讞诪谞讗 讘讜拽专 讗讬 诇注谞讬谉 讗讻讬诇讛 讻讘专 讻诇讛 讝诪谞讜 诪讞爪讜转 诇讬诇讛 讜讗讬 诇砖专讬驻讛 注讚讬讬谉 讗讬谞讜 讝诪谞讜 注讚 讘讜拽专 砖谞讬. 讜讛谞讛 讘讞讬讚讜砖讬讬 诇驻住讞讬诐 讘讬讗专转讬 讚讘讘讜拽专 讗祝 砖讗讬谞讜 讬讻讜诇 诇砖专驻讜 诪砖讜诐 讗讬住讜专 诪诇讗讻转 讬"讟 讗讘诇 讻讘专 诪讟讬 讝诪谉 砖专讬驻转讜 讗讘诇 讗讞专 讞爪讜转 注讚 讗讜专 讘讜拽专 注讚讬讬谉 诇讗 诪讟讬 讝诪谉 诪爪讜转 砖专讬驻转讜 讜讻转讘转讬 砖诐 讻"诪 讘讚讘专 讗诐 注讘专 讜砖专驻讜 讗诐 诇讜拽讛 注诇 诪诇讗讻转 讬"讟 讜注讬讬谉 讘诪住' 拽讬讚讜砖讬谉 讚祝 诇"讞 注"讗 讘转讜住' 讚"讛 诪注拽讛 讜讘讞讬讚讜砖讬谞讜 砖诐. 讜讗诪谞诐 讛谞诇注"讚 注讜讚 讘讝讛 诇讞讝拽讬' 讚住讘专 讘讝讘讞讬诐 讚祝 讻"讜 注"讘 讘诪讞砖讘 诇讗讻讜诇 诇讗讜专 砖诇讬砖讬 讻砖专 讚讛讗 诇讗 讗讬谞转拽 诇砖专讬驻讛 讜讻谉 讛讗讜讻诇 诇讗讜专 砖诇讬砖讬 驻讟讜专 讚讛讗 诇讗 讗讬谞转拽 诇砖专讬驻讛 讜讛讗 讜讚讗讬 讚讙诐 诇讞讝拽讬' 讗诐 讞讬砖讘 诇讬讜诐 砖诇讬砖讬 讜讗讜转讜 讬讜诐 讞诇 讘讬"讟 讗讜 讗驻讬诇讜 讘砖讘转 讛讗 讜讚讗讬 砖驻讬讙讜诇 讙诪讜专 讛讜讗 讗祝 讚讗讬 讗驻砖专 诇砖专驻讜 讗讝 讛讬讬谞讜 诪砖讜诐 讗讬住讜专 讬"讟 讗讜 砖讘转 讚专讘讬注 注诇讜讛讬 讗讘诇 讻讘专 讗讬谞转拽 诇砖专讬驻讛 讜诇驻讬"讝 驻住讞 诇专讗讘"注 砖讗"谞 讗诇讗 注讚 讞爪讜转 讗诐 讛讬' 讗讝 诪转讞讬诇 讝诪谉 砖专讬驻转讜 讗"讻 讛诪讞砖讘 讘砖讞讬讟转 讛驻住讞 诇讗讻诇讜 讗讞专 讞爪讜转 讛讬' 讛驻住讞 驻讬讙讜诇 讜讻谉 诪讬 砖讛讬' 讗讜讻诇 诪讛驻住讞 讗讞专 讞爪讜转 讛"讝 讞讬讬讘 讻专转 诪砖讜诐 谞讜转专 讘诪讝讬讚 讜讘砖讜讙讙 讞讟讗转 讜讙诇讛 拽专讗 诇讗 转讜转讬专讜 注讚 讘讜拽专 砖讗祝 砖讻诇讛 讝诪谉 讗讻讬诇转讜 讘讞爪讜转 讗讬谞讜 谞注砖讛 谞讜转专 诇注谞讬谉 砖专讬驻讛 注讚 讛讘讜拽专 讜诇讗 讛讙讬注 讝诪谉 砖专讬驻转讜 注讚 讛讘讜拽专 讜诇驻讬"讝 专讗讘"注 注诇 讻专讞讱 讻讞讝拽讬' 住"诇 讚诇专"讬 砖诐 讘讝讘讞讬诐 讻讘专 诪砖注讛 讚讗讬讚讞讬 诪讗讻讬诇讛 谞驻住诇 讘诪讞砖讘讛 讜讞讬讬讘 讻专转 注诇 讛讗讻讬诇讛. 讜讘讝讛 谞讬讞讗 诇讬 讚拽讗诪专 砖诐 讘讝讘讞讬诐 转"讻 讚专"讬 讜讻讜' 讜讛"诇 诇诪讬诪专 转讬讜讘转讗 讚讞讝拽讬' 讜诇诪讬诪专 讚讞讝拽讬' 转讘讗 讛讜讗 讜诇讗 砖讬讬讱 注诇讬讜 转讬讜讘转讗 讛讜讗 讚讜讞拽 讜诇讚讬讚讬 谞讬讞讗 讚专讗讘"注 讜讚讗讬 讚住"诇 讻讞讝拽讬' 讜讗"讻 讞讝拽讬' 讗诪专 诇讱 讗谞讗 讚讗诪专讬 讻专讗讘"注. 讜诪注转讛 注诇 讻专讞讱 专' 讬讜讞谞谉 砖诐 讘讝讘讞讬诐 讻专"注 住"诇 讜讻讬讜谉 讚住转诐 讙诪专讗 诪住讬拽 砖诐 讛"讻 讚专"讬 讗"讻 讛诇讻讛 讻专"讬 讜讻谉 驻住拽 讛专诪讘"诐 讘讗诪转 驻讬"讙 诪驻讛"诪 住讜祝 讛诇讻讛 讗' 讜驻讬"讞 诪驻讛"诪 讛诇' 讬讜"讚 讗"讻 诪诪讬诇讗 讻讗谉 讘驻诇讜讙转讗 讚专讗讘"注 讜专讬注 讛诇讻讛 讻专"注. 讜讗讜诇讬 讝讛 讟注诪讜 砖诇 讛专诪讘"诐 讚驻住拽 讻专"注 讜诇讗 讻专讗讘"注 讗祝 讚讗讬讻讗 住转诪讬 讛专讘讛 讻专讗讘"注 讜注讬讬谉 诪"砖 讛讻"诪 讘驻"讜 诪讞诪抓 讜诪爪讛 讜诇讚讬讚讬 谞讬讞讗 讻讬讜谉 讚住转诐 讙诪专讗 讘讝讘讞讬诐 讚祝 谞"讜 注"讘 注住讬拽 讻专' 讬讜讞谞谉 诪诪讬诇讗 讗讬谉 讛诇讻讛 讻专讗讘"注. 讜讗诪谞诐 讘砖诇讛讬 驻住讞讬诐 讚祝 拽"讻 注"讘 讛驻住讞 讗讞专 讞爪讜转 诪讟诪讗 讗转 讛讬讚讬诐 讗诇诪讗 诪讞爪讜转 讛讜讛 诇讬' 谞讜转专 讗诪专 专讘 讬讜住祝 专讗讘"注 讛讬讗 讜讻讜' 讗"讻 诪驻讜专砖 讚诇专讗讘"注 诪讞爪讜转 讛"诇 谞讜转专 讙诪讜专 讜诪讜讻讞 讚讙诐 专讗讘"注 讻专' 讬讜讞谞谉 住"诇 讗"讻 讛讚专讗 拽讜砖讬讗 诇讚讜讻转讗 讗讬讱 讗驻砖专 诇驻专砖 诇讬转 诪诪谞讜 注讚 讘讜拽专 诇砖专讬驻讛 讚讛专讬 讙诐 讘讘讜拽专 讗讬谞讜 讬讻讜诇 诇砖专驻讜 诪砖讜诐 讗讬住讜专 诪诇讗讻转 讬"讟 讜诇注谞讬谉 谞讜转专 讻讘专 讛讜讗 谞讜转专 诪讞爪讜转 讜讗讬诇讱. 讜讙诐 拽砖讛 砖诐 讘讝讘讞讬诐 讚拽讗诪专 转"讻 讚专"讬 讜诇讗 拽讗诪专 转讬讜讘转讗 讚讞讝拽讬'. 讜讙诐 讘住转专 讛讟注诐 砖谞转转讬 注诇 诪讛 砖讛专诪讘"诐 驻住拽 讻专"注 讜讚诇讗 讻专讗讘"注. 讜谞专讗讛 讚讘诪讛 砖讻转讘转讬 讚诪住讜讙讬' 讚驻住讞讬诐 诪讜讻讞 讚诪讞爪讜转 讛"诇 谞讜转专 注诪讚谞讜 注诇 讻讜讜谞转 讛转讜住驻转 砖诐 讘驻住讞讬诐 讘讚"讛 诪诇"转 讜讻讜' 讗注"讙 讚讚专砖讬谞谉 诪讬谞讬' 诇讬转谉 讘讜拽专 砖谞讬 诇砖专驻转讜 讚谞驻拽讗 诇谉 诪讛转诐 讚讗讬谉 砖讜专驻讬谉 拽讚砖讬诐 讘讬"讟 讗讬转 诪讗谉 讚诪驻讬拽 诇讬 讜讻讜' 诪讚讜讻转讗 讗讞专讬谞讗 注讻"诇 讛转讜住' 讜讛谞讛 讬驻诇讗 讛谞讛 讘专讻讜转 讛讜讗 拽讜讚诐 诇驻住讞讬诐 讜诇诪讛 诇讗 讛拽砖讜 转讜住' 拽讜砖讬讗 讝讜 讚讚专砖讬' 诪讬谞讬' 讜讻讜' 讘讗谉 讘诪住讻转 讘专讻讜转. 讜讙诐 讙讜祝 拽讜砖讬' 讛转讜住' 讗讬谉 诇讛 砖讜诐 讛讘谞讛 讜讻诪讜 砖谞转拽砖讛 讛诪讛专砖"讗 砖诐 讘驻住讞讬诐 讚讛讱 讬诇驻讜转讗 讚讗讬砖 拽讚砖讬诐 诪讘拽专 砖谞讬 讚讻转讬讘 讘讛讱 拽专讗 谞驻拽讗 诇谉. 讜谞专讗讛 讚注拽专 拽讜砖讬' 讛转讜住' 讛讜讗 讚讗讬讱 讗驻砖专 讚诇专讗讘"注 讛讗讬 讘拽专 专讗砖讜谉 讗"讻 诇诪讛 谞"诪 讗诪专 注讚 讘拽专 讜讛诇讗 讻讘专 谞讗住专 诪讞爪讜转 讜讻拽讜砖讬讬转诐 讻讗谉 讘讘专讻讜转 讜转讬专讜爪诐 讻讗谉 讚讗讬谉 砖讜专驻讬谉 讘诇讬诇讛 诇讗 诪住驻讬拽 诇讛讜 讘诪住' 驻住讞讬诐 诪砖讜诐 拽讜砖讬讗 讚讙诐 讘讘讜拽专 专讗砖讜谉 讗讻转讬 讗讬谉 诇砖专驻讜 诪砖讜诐 讬"讟 讜讗讬 诪砖讜诐 讚讬砖 谞"诪 诇注谞讬谉 砖讛讙讬注 讝诪谉 砖专讬驻转讜 讜讗拽专讬 谞讜转专 讝讛 诪住驻讬拽 诇讛讜 讻讗谉 讘讘专讻讜转 讚讗讬讻讗 诇诪讬诪专 讚专讗讘"注 住讘专 讻讞讝拽讬' 讗讘诇 讘驻住讞讬诐 讚拽讗诪专 讗诇诪讗 诪讞爪讜转 讛讜讛 谞讜转专 讜诪讜拽讬 讻专讗讘"注 讜讗"讻 诪驻讜专砖 讚专讗讘"注 讻专"讬 住"诇 讜诇讗 讻讞讝拽讬' 讜砖驻讬专 拽砖讛 讗讬讱 讻转讬讘 注讚 讘讜拽专 讜讗诪谞诐 讗讬 谞讬诪讗 讚讚讬谉 讝讛 讚讗"砖 拽讚砖讬诐 讘讬"讟 讗讻转讬 诇讗 谞讛讙 讘诪爪专讬诐 讜谞转讞讚砖 讗讞"讻 讻砖谞讬转谞讛 转讜专讛 讗"讻 拽讜砖讬' 诪注讬拽专讗 诇讬转讗 讚拽讗诪专 注讚 讘讜拽专 砖讗讝 砖讜专驻讜 讗诇讗 讚讻讬讜谉 讚诪讛讱 拽专讗 注爪诪讜 讬诇驻讬谞谉 砖讗讬谉 砖专讬驻转 拽讚砖讬诐 讚讜讞讛 讬"讟 讗"讻 讗讬讱 谞讬诪讗 砖讘诪爪专讬诐 讛讬' 讚讜讞讛 讬"讟. 讜讝讛讜 拽讜砖讬转 讛转讜住' 注爪诪讜 砖诐 讘驻住讞讬诐 讚讚专砖讬' 诪讬谞讬' 诇讬转谉 讘拽专 砖谞讬 砖讗讬谞讜 讚讜讞讛 讬"讟 讗"讻 讗讬讱 诪拽讜讬诐 诇专讗讘"注 诇讗 转讜转讬专讜 注讚 讘拽专 讜讚讜拽讗 砖诐 讘住讜讙讬' 讚驻住讞讬诐 讚拽讗诪专 诪讞爪讜转 讛讜讛 谞讜转专 谞转讞讚砖 诇讛诐 拽讜砖讬讗 讝讜 讜注"讝 转讬专爪讜 讚讗讬转 讚诪驻讬拽 诪拽专讗 讗讞专讬谞讗 讜讛讬讬谞讜 讗讘讬讬 讚讬诇讬祝 诇讬' 诪注讜诇转 砖讘转 讘砖讘转讜 讜诇讗 注讜诇转 讞讜诇 讘讬"讟 讜讗"讻 讙诐 专讗讘"注 诪驻讬拽 诇讬' 诪讛讻讗 讜讝讛 谞转讞讚砖 讗讞专 诪转谉 转讜专讛 讻砖谞讗诪专讛 驻专砖讛 讝讜 讚注讜诇转 砖讘转 讗讘诇 讘诪爪专讬诐 砖驻讬专 谞砖专祝 讛谞讜转专 讘讬"讟. 讜诪讛 讚诇讗 讗诪专 砖诐 讘讝讘讞讬诐 转讬讜讘转讗 讚讞讝拽讬' 谞诇注"讚 讚讞讝拽讬' 诇砖讬讟转讜 讚讗讬讛讜 讘诪住' 砖讘转 讚祝 讱"讚 注"讘 讜讘诪住' 驻住讞讬诐 讚祝 驻"讙 讬诇讬祝 讘讗诪转 讚讗讬谉 砖讜专驻讬谉 拽讚砖讬诐 讘讬"讟 诪讛讱 拽专讗 讚诇讗 转讜转讬专讜 讜讙讜' 讜讛谞讜转专 诪诪谞讜 注讚 讘讜拽专 诇讬转谉 讘讜拽专 砖谞讬 诇砖专讬驻转讜 讜诇讚讬讚讬' 讙诐 讘诪爪专讬诐 诇讗 谞砖专祝 讘讬讜"讟 讜诇讚讬讚讬' 诇专讗讘"注 注诇 讻专讞讱 诇讗 转讜转讬专讜 诪诪谞讜 注讚 讘讜拽专 讛讬讬谞讜 砖讗讬谞讜 谞拽专讗 谞讜转专 诪讞爪讜转 讗祝 砖讗住讜专 讘讗讻讬诇讛 讗讬谞讜 谞拽专讗 谞讜转专 讜讗讬谞讜 讞讬讬讘 讻专转 注讚 讘讜拽专 讻讞讝拽讬'. 讜注讜讚 谞诇注"讚 讚讻"讝 谞讬讞讗 诇专讗讘"注 讗讘诇 诇诪讛 讚诪住讬拽 讻讗谉 讜讛谞讬 转谞讗讬 讜讻讜' 讜谞讞诇拽讜 讘讝讛 专"讗 讜专"讬 讜驻诇讬讙讬 讘拽专讗 讚砖诐 转讝讘讞 讜讙讜诪专 讜讝讛 讘驻住讞 讚讜专讜转 讻转讬讘 讜讚专讬砖 专"讗 诪讜注讚 爪讗转讱 讗转讛 砖讜专祝 讜讛讬讬谞讜 讘砖讞专讬转 砖诇 讟"讜 讘谞讬住谉 讘讝讛 讜讚讗讬 拽砖讬讗 讗讬讱 拽讗诪专 诪讜注讚 爪讗转讱 讗转讛 砖讜专祝 讜讛专讬 讙诐 讗讝 讗讬谞讜 讬讻讜诇 诇砖专驻讜 诪砖讜诐 讗讬住讜专 讬"讟 讜讘讗讻讬诇' 讻讘专 谞讗住专 诪讞爪讜转 讜诇讚讬讚' 讜讚讗讬 爪"诇 砖讗祝 砖讗讬谞讜 讬讻讜诇 诇砖专驻讜 诪砖讜诐 讗讬住讜专 讬"讟 诪"诪 讝诪谉 砖专讬驻转讜 诪转讞讬诇 讗讝 讜谞"诪 诇注谞讬谉 谞讜转专 讜讗"讻 专"讗 讛讙讚讜诇 讜讚讗讬 讻讞讝拽讬' 住"诇 诇讻讱 诇讗 拽讗诪专 转讬讜讘转讗 讚讞讝拽讬' 讚转谞讗 诪住讬讬注 诇讬'. 讜诪转谞讬 讚驻住讞讬诐 讚诪讟诪讗 诪讞爪讜转 讗转 讛讬讚讬诐 讻专讗讘"注 讗转讬' 讗讘诇 诇讗 讻专"讗 讛讙讚讜诇 讜讗祝 讚讗诪专讬谞谉 讛谞讬 转谞讗讬 讻讛谞讬 转谞讗讬 诇讗讜 讚讜拽讗 讻讛谞讬 转谞讗讬 诪诪砖 讗诇讗 诇注谞讬谉 讝诪谉 讗讻讬诇转 驻住讞 讛诪讛 讛谞讬 讻讛谞讬 讜讻讘专 谞转讘讗专 讚讙诐 专"注 讜专' 讬讛讜砖注 讬砖 诪拽讜诐 诇讞诇拽 讘讬谞讬讛诐:

